
AL NIAJ LEGANTOJ! 


Antaŭ unu jaro, en la unuaj tempoj La nuna subteno ne sufiĉas eĉ por la 
de nia revuo, ni imagis alimaniere la | konservo de la nuna nivelo.” Se 80 9/, 
nunan tempon. Jes, ni estis certaj, ke | da abonintoj forgesas reaboni, se repre- 
nun nia gazeto estas jam minimume 48- | zentantoj sendas monon nur post tiom 
paĝa, ke ĝi estas fidela raportanto de | da alvokoj, ke la poŝtelspezoj superas 
ĉiu literatura okazaĵo de l' mondo, ke la ricevitan sumon, se en la tuta kol- 
ĝi estas — laŭ amplekso, enhavo kaj porta afero oni plejparte vidas nenian 
ekstero — samnivela kun la plej belaj koron, nenian komprenon de nia graveco, 
naciaj revuoj. | eĉ ignoron kaj indiferenton, — ĉu oni 

Vi vidas, ke nenio realiĝis el Cio tio ĉi. | ne komencas perdi mem la fidon je la 
Estis kelkaj, kiuj rimarkis kaj akcentis graveco de nia afero; eble ĉio ĉi estas 
niajn mankojn, kiujn ni mem konsciis nur sencencaĵo por kio ni oferis tempon, 
plej bone, eĉ, estis kelkaj, kiuj ĝojis | monon kaj noktan ripozon. Ĉu oni raj- 
pri la revuo, kia ne ekzistis ankoraŭ en (tas perforti la eldonadon de revuo por 
Esperantujo, sed apenaŭ iu rekonis, ke | popolo, kiu... eh, legu la poemon de 
la revuo estas en la nuna formo nur Raymond Schwartz en nia nuna numero. 
promeso, promeso de io grandioza, pro- Ni volus presi ĉi tie kelkajn nomojn, 
meso de unu el la plej grandaj sukcesoj | karajn al ni, kaj danki ilin kiel niajn 


de Esperanto, kaj ke realigi ĉi tiun | helpojn kaj kuragigojn. Sed ili ja certe 
promeson devas la Esperantistaro mem | sentas, ke niaj riproĉvortoj ne tuŝas ilin. 
per abono kaj subteno. | Kaj ilin ni demandas : Kion fari ? 


PREZOJ DE „LITERATURA MONDO“ PO NUMERO: 


—.16 dolaroj —-.80 svis. frankoj —.80 norv. kronoj 3.— liroj 
—.40 guldenoj —.80 danaj kronoj 1.— pesetoj 4.50 €. kronoj 
—.60 sved. kronoj 2.— fr. frankoj —.80 ŝilingoj —.30 jenoj 


El la landoj, kiuj ne estas nomataj, oni petu rektan proponon de ni! 


SENPAGAJN NUMEROJN NI NE LIVERAS k NI ESPERAS, KE ĈIUJ AKIROS NOVAJN ABONANTOJN 


EN LA SEKVANTAJ LANDOJ VI POVAS ABONI ĈE NIAJ ABONEJOJ: 


Argentino : Irenjo Balkanyi, Buenos-Aires, Jorge || Germanujo: J. Major, Dldenburg i, P. Damm 33. 
Newberry 2667. Raabe. 

Austrujo: Wien, Esperanto -eldunejo „Nova | Hispanujo: Ferdinando Monserrat, Barcelona. 
Tempo“, Vl, Mollardgasse 55. | Str. Villaroel 107, 29 29, 

Britujo : The British Esperanto Association, 17 || ltalujo: J. Mainardi. Viale Vittoria 1, Milano 21. 
Hartstreet, London, WC. 1. Jugoslavujo: Dro. D. Maruzzi, Zagreb, Jezuitska- 

Bulgarujo : Centra Librejo Esperanto (Gaŝevsky) || ulica 1. 
Sofia. | Latvujo : Talivaldo Indra, Posta kaste 475, Riga 

Belgujo : Frans Schoofs, 45 Kleine Beerstraat. | Litovujo: P. Medem Kaunas Smelingasse 12. 

„ “Antwerpen, Poŝtĉekkonto No 284. 20. — Norvegujo : Prjt. Rolf E. Bugge Paulsen, Huit- 

Cehoslovakujo: Otto Sklenĉka, Hradec Králové. feldts-g. 35—1., Kristiania. 

Danujo : Martin Blicher, International Boghan- Polujo: Pola Esp. Servo Bydgoszcz-Dluga 1. 

. del, Hotel d'Angleterre, Kobenhavn. Rumanujo : Esperanto-Centro Rumana, Bucuresti 

Estonujo: Helmi Dresen, postkast 6, Tallin. Alea Suter 19. 

Finnlando: O/Y. Movado A/B. Helsinki, Kasar- Svisujo: Esperanta Librejo „Verda Stelo“ 
minkatu 20. Rosenheimstr. 5, St. Gallen-Ost. 

Francujo: Esperantista Centra Librejo, 51, rue | Usono: The Esperanto Service Corporation 
de Clichy, Paris. Box 32 Weehawken N. 


LAUVOLE SENDU ALTAN SUMON KAJ NI LIVEROS TIOM DA NUMEROJ, KIOM VALORAS LA PAGO ! 


ALEKSANDRO GIESSWEIN 


156—1923 


Kensternite per la subita, neatendebla perdo, 
ni eĉ ne povas percepti en la unua momento, 
kia frapo trafis nin per la morto de nia altŝatata 
kunlaboranto, Aleksandro Giesswein. La Esper- 
antismo denove perdis unu el tiuj malnovaj, 
bedaŭrinde ĉiam pli maloftaj bataiantoj, por kiuj 
la “interna ideo“ ne estas nur prisilentata kaj 
kvazaŭ hontata suplemento, sed esenco de nia 
afero kaj esenco ankaŭ de ilia propra vivo. 
Vaste ekster la limoj de sia lando li estis kon- 
ata kaj amata anoncanto de paco kaj amo, vera 
pastro de Kristo, kiu per la ĉarmo de sia indi- 
vidueco semis en la koroj sian grandan amon 
al bono kaj vero. Esperantismo, pacifismo kaj 
ĉiu movado gvidanta la homaron el la mal- 
kvietaj akvotur- 
noj de niaj tagoj 
al la feliĉa insulo 
de l' morgaŭo, 
trovis en li sian 
fidelan adepton. 

El la grandaj 
internaciaj kon- 
gresoj, interpar- 
lamentaj konfe- 
rencoj neniam 
mankis lia ka- 
rakteriza figuro, 


liaj bonaj okuloj, 
liaj vortoj kun sia 


aparta, muzika 
sonoro kajvarma 
kajĉarma patoso. 
Lia laborkapablo 
estisvereenigma, 
Inter siaj okupoj 
de pastro, scienc- 
ulo, publicisto, 
politikisto, pre- 
zidanto de sen- 
nombraj kulturaj, 
bonfaraj kaj hom- 
aran j societoj 
li havis tempon 
ne nur propag- 
andi, sed ankaŭ 
funde koni nian 
lingvon, li estis 
membro de la 
Lingva Komitato 
kaj lia stilo, klar- 
kaj plastika, sek- 
vis ĉiun paŝon 
de la moderna 
evoluo de Esper- 
anto. — Kaj kelk- 
ajn horojn antaŭ 
sia morto, kiu subite frafis lin, li ankoraŭ 
donis Esperantan lecionon al sia parencino. 
Lia scienca verkado okupis sin ĉefe pri teologio 
kaj lingvistiko. En 1887. aperis lia granda libro 
“La Sanktaj Skriboj en la lumo de la asirologio 


kaj egiptologio", kaj poste lia libro pri la 
parencaj trajtoj de la kristanismo kaj budhismo. 
Liajn lingvostudojn resumas la “Cefproblemoj de 
lingvistiko“ kaj „Les progres de la linguistique“. 
De dudek jaroj li iris la abruptajn laj ofte 
marĉajn vojojn de l' politiko. Sed sur ĉi tiuj 
vojoj li povis trairi pure, kun sekaj piedoj, kiel 
Kristo sur la maro. Lin gvidis ankaŭ tie la 
scienco kaj la etiko. Kiel eble pej multe utili 
al kiel eble plej multaj jen estis lia politika 
programo, kiun li servis per sia vasta kaj klar- 
vida erudicio, per sia grandioze pura kaj gran- 
dioze forta amo al la homoj kaj al la homaro. 
Kortuŝa amo al malriĉuloj, sorti frapitoj plenigis 
lian noblan koron. Ofte li iris, en sia fama fliki- 
ita pastrorobo, la 
malhelajn flank- 
stratetojn de la 
urbo, vizitis la 
nestojn de l' mi- 
zero, portante 
konsolan kuraĝ- 
igon, malavaran 
helpon. Neniu 
petanto foriris de 
li malplenmane. 
Milda boneco, 
komprena amo, 
sincera entuzi- 
asmo por ĉio 
bona kaj bela 
radiis de lia vi- 
zaĝo, faris ĉirkaŭ 
li kvazaŭ sorĉan 
rondon  inspir- 
antan por nob- 
laj sentoj kaj 
penoj. La koron 
de l' apostoloj li 
havis kaj ankaŭ 
ilian senlacan 
fervoron kaj po- 
tencan konvink- 
forton. Lia vivo 
estis pura vivo 

de sanktuloj, 
Nun li ripozas. 
Li trovis la pa- 
con, kiun li tiel 
arde sopiris. Kaj 
kvazaŭ super lia 
tombo ankoraŭ 
pli brue furiozus 
la amara mondo, 
ĉar estingiĝis 
fajrero, kiun Dio 
donis al lia bona 
animo, kaj kiun li tiel fervore kreskigis jeflamo be- 
ne varmiganta ĉiujn ĉirkaŭ li. Kaj lia ekzemplo 
donas al ni, flametoj ĉirkaŭ lia tombo, la sanktan 
devon: brili kaj varmigi laŭpove en la mondmal- 
lumo.Tielnihonoruplej inde lian benatan memoron 

L A v IE v Q 


D E HO M o' 


S. A N-S K I. 


Kiam homo estas naskiganta, donas la Cio- 
pova signon al la anĝelo nomata „Lajla“ 
(Nokto) kaj ekdiras al li jene: 

— Sciu, ke ĉi-momente naskiĝas tiu kaj 
tiu homo de tiu kaj tiu spermoguto kaj venigu 
ĝin al mia trono 

Kaj la anĝelo plenumas la ordonon de la 

iopova kaj alportas la spermoguton al la 
sojlo de la Dia trono. 

Kaj eldonas la Ĉiopova la verdikton por la 
homo naskiĝonta: ĉu li estu de sekso vira 
aŭ virina, fortulo aŭ malfortulo, belulo aŭ 
malbelulo. 

Sed ĉu li estu bonulo aŭ malbonulo, justulo 


aŭ petolulo — tion Dio ne destinas. 
Kaj Dio, benata Li estu, donas signon al 
anĝelo estranta la animojn, dirante: — Flugu 


Edenon kaj prenu el la animejo tiun kaj tiun 
animon tiel aspektantan. 

ar ĉiuj animoj jam kreitaj kaj kreotaj de 
la mond-origino ĝis la fino de ĉiuj generacioj, 
estas preparataj por homoj. 

Kaj la anĝelo, estranta la animojn, prenas 
el la animejo la difinitan animon kaj starigas 
ĝin ĉe la sojlo de la Dia trono. 

Diras al ĝi la Ciopova jene: 

— Animo! Eniru en la spermoguton, eniĝu 
en ĉiujn sescent sesdek ses? membrojn kaj 
tio estu via loĝejo, ĝis kiam finiĝos la tempo 
de la homa Vivo. 

Kaj la animo genufleksas kaj falas vizaĝ- 
altere antaŭ la Eternulo kaj malfermante la 
lipojn ekparolas kun granda tremo kaj peto: 

— Estro de ĉiuj mondoj, sufiĉas por mi tiu 
mondo, kie mi troviĝas de la tempo de mia 
kreiĝo. Kaj se plaĉas al via Ciopova volo, ne 
enigu min en la malindan guton, ĉar mi estas 
sankta kaj pura. 

Kaj la Ĉiopova respondas al la animo, jene: 

— La guto, kien mi enigas vin, ankaŭ estas 
mondo sankta kaj senlima. Kaj ĉi tiu mondo 
pli konvenas al vi ol tiu, kie vi troviĝas nun. 
Ĉe via kreado mi jam destinis vin por ĉi tiu 
guto. 

Kaj la animo ploras kaj ĝia plorado aŭdiĝas 
de unu mondfino ĝis la alia. Kaj kune kun ĝi 
ploras ĉiuj aliaj animoj kaj anĝeloj. 

Sed la Ciopova ne atentas ilian ploradon 
kaj perforte enigas la animon en la spermo- 
guton. : 

Kaj Li vokas la angelon, nomatan ,Lajla* kaj 
ordonas revenigi la guton en la uteron de la 

1 Ci tiu verketo apartenas al la mirinda novel-serio „Antikvaĵoj“ 
en kiuj la autoro prilaboras en belega biblia lingvo la legendojn kaj 
kredojn de la juda popolo. 

? Lau antikvaj sanktaj libroj la homa korpo konsistas el 666 membro. 


patrino kaj ĉi momente la spermoguto estiĝas 
ido en la utero de la patrino. 
x 

La Ciopova donas al la novkreita ido du 
gard-anĝelojn, luman kaj malĝojan. 

Prenas ĉiumatene la luma anĝelo la idon, 
kondukas en Edenon kaj montras al ĝi la „Cadi- 
kim“ (justulojn), kiuj sidas en grandega ombro 
kun kronoj sur la kapoj kaj estas traigitaj per 
la luma rebrilo de la „Shino“ (dia spirito). 
Kaj la luma anĝelo demandas la naskoton : 

— Ĉu vi vidas ĉi tiujn ? 

Respondas la ido: 

— Mi vidas ilin. 

Kaj redemandas la anĝelo: 

— Ĉu vi scias, kiuj estas ĉi tiuj ? 

Kaj respondas la naskoto : 

— Mi ne scias, kiuj ili estas. 

Malfermas la anĝelo siajn lipojn kaj diras : 

— lli, kiujn vi vidas en pompo kaj brilo, 
estis, kiel vi, kreitaj en utero de siaj patrinoj 
kaj en suferoj ili maskiĝis kaj vivis sur la 
mondo inter mortemuloj. Sed ili plenumis la 
volon de la Ciopova, kiu kreis ilin. Pro tio 
ili indis esti kronitaj. 

Kaj vespere prenas la malĝoja angelo la 
naskoton, kondukas en Gehenon kaj montras 
al ĝi la „Rŝaim“ (pekulojn), turmentatajn per 
eternaj doloroj kaj enprofundigitajn en la 
abismon de honto. Kaj iliaj vizaĝoj estas 
mallumaj, iliaj rigardoj senesperaj kaj ilia 
voĉo estas sufokata ĝemego. Kaj la malluma 
anĝelo demandas la idon: 

— Ĉu vi vidas ĉi tiujn ? 

Respondas la naskoto : 

— Mi vidas ilin. 

Kaj redemandas la anĝelo : 

— Cu vi scias, kiuj estas ĉi tiuj ? 

Kaj respondas la ido: 

— Mi ne scias, kiuj ili estas. 

Malfermas la anĝelo siajn lipojn kaj diras: 

— lli, kiujn vi vidas en honto kaj turmentoj, 
estis, kiel vi, kreitaj en uteroj de siaj patrinoj 
kaj en sufero ili naskigis kaj vivis sur la 
mondo inter mortemuloj. Sed ili ne plenumis 
la volon de tiu, kiu ilin kreis. Pro tio ili estas 
kondamnitaj al eterna mallumo kaj dentgrincado. 

Kaj nun sciu, ke ankaŭ al vi estas destinite 
naskiĝi kaj vivadi en la sama mondo. Kaj vi 
povas elekti la irotan vojon. 

* 

Ĉiutage portas la anĝeloj, la luma kaj la 
malĝoja, la novkreitan idon kaj montras al ĝi 
la mondon de unu fino ĝis la alia. à 

Kaj la naskoto penetras en ĉiujn voĉojn kaj 
sonojn, en ĉiujn kolorojn kaj desegnojn, kaj ĝi 


vidas ĉiujn ĝojojn kaj dolorojn de la mondo. 
Kaj ĉiunokte bruligas la anĝeloj sur la kapo 
de la ido lumon kaj instruas al ĝi la tutan 
„Toron“ 3 kaj malkovras al ĝi ĉiujn misterojn, 
kaŝitajn jam de la mond-origino, kaj levas por 
ĝia rigardo kurtenrandon de la eterneco.Kaj kiam 
finiĝas la naŭ monatoj, venas al la naskoto la 
anĝelo, nomata „Lajla“ kaj demandas ĝin: 

— Ĉu vi rekonas min? 

Respondas la ido: 

— Mi vin rekonas. 

sensciuloj, Car senpeka mi estas kaj ĉioscia. 
Respondas la anĝelo: 

— La mondo kien mi enkondukas vin, estas 
mondo de vivo kaj justo. Vin kreante Dio 
antaŭdestinis vin nur por ĉi tiu mondo. 

Ploras la naskoto. Kaj ĝia plorado aŭdiĝas 
de unu mondangulo ĝis la alia kaj kune kun 
ĝi ploras ĉiuj idoj en la patrinuteroj kaj ankaŭ 
ĉiuj angeloj. 

Sed la Ĉiopova ne atentas ilian ploradon. 

Kaj la anĝelo, nomata „Lajla“, estingas la 


rear es tT PP I PTT II NH LO oo mot 


hors BÀ . 


Béla Iványi Grünwald : Susana dum la bano 


Kaj la naskoto demandas: 

— Por kio vi alvenis Ci-hore al mi? 

Kaj respondas al ĝi la anĝelo, dirante: 

— Venis la horo de via naskiĝo. Vi devas 
eniri en la homan mondon. 

Kaj diras la naskoto: 

— Mi tre kontentas pri la mondo, en kiu 
mi troviĝas. Kaj se tio estas laŭ.la volo de la 
iopova, mi petas vin ne enkonduki min en 
la pekan mondon de l mortemuloj kaj 


kandelon super la kapo de la naskoto kaj forigas 
la du anĝelojn, la luman kaj la malĝojan. Kaj 
tiam alvenas la angelo „Pora“ (angelo de 
forgesemo) kaj ekpinĉas ĝiajn lipojn kaj la 
naskoto forgesas per unu fojo ĉion, kion ĝi 
vidis kaj aŭdis. Kaj el ĝia cerbo malaperas la 
instruo, kiun ĝi lernis, kaj tio, kion ĝi vidis 
malantaŭ la suprenlevita kurtenrando de la 
eterneco. Sole en la profundaj kaŝejoj de ĝia 
koro restas la resono de ĉio vidita kaj lernita. 

Kaj la angelo „Lajla“ elirigas ĝin perforte 
el la patrina utero. 

Kaj de tiu tempo la homo trairas sep mondojn: 

En la unua mondo li similas novelektitan 
reĝon, kiun ĉiuj salutas, bonvenigas kun ĝojo 
kaj alportas donacojn. 

En la dua mondo li similas al kapro, kiu sin 
paŝtas sur la herbejo, saltadas ĝoje, senzorge, 
kaj konsumas herbon, kiun ĝi ne semis. 

En la tria mondo li similas ĉevalidon ne 
sciantan pri abstinenco kaj li ebrias pro libereco 
kaj pasioj. 

En la kvara mondo li similas rapidkuran 
ĉevalon, kiu galopas ĝoje en jungo kaj ne 
sentas la veturilon kun la malpezaj veturantoj. 

En la kvina mondo li similas al azeno, plen- 
ŝarĝita kaj pasanta sub la vipoj de la pelisto. 

En la sesa mondo li similas al hundo, 
tiranta ĉion, kion ĝi povas kaj li bojkrias ĉiun 
alproksimiĝanton. 

En la sepa mondo li similas al simio, kiu 
aspektas kiel homo kaj tamen ne egalas kun 
homo, kaj li perdas la prudenton kaj ĉiuj lin 
primokas kaj malobeas. 

Kaj jen alvenas la horo de la homa morto. 

Kaj ree venas al li la anĝelo, nomata „Lajla“ 
kaj demandas : 


— Ĉu vi rekonas min? 

Respondas la homo: 

— Mi rekonas vin. 

Kaj la homo demandas : 

— Por kio vi alvenis ĉi-hore al mi? 

Kaj la anĝelo respondas, dirante : 

— Mi venis forpreni vin el la mondo. Ekbatis 
la horo de via morto. 

Kaj la homo ne volas foriri el la mondo, 
kaj diras : 

— Vi elkondukis min du fojojn el du mondoj, 
el kiuj mi ne voJis foriri. Kial vi ree venis 
elirigi min el ĉi tiu mondo ? 

Kaj maldolĉe ploras la homo kaj krias, kaj 
lia kriado portiĝas de unu mondfino ĝis la 
alia, sed nenia vivulo lin aŭdas, ĉar. disiĝus 
ĉiu koro. La strigo, sole, aŭdas la kriadon kaj 
respondas. 

Kai la anĝelo, nomata „Lajla“ diras al la 
homo: . 

— Sciu, ke perforte vi estis kreita, kontraü- 
vole vi vivis kaj kontraüvole vi mortos kaj 
estos responda antaŭ la Reĝo de la reĝoj, 
benata estu Lia nomo! 

Kaj la angelo forprenas la animon de la 
homo. 

El la juda: J. JURYSTA. 


LA BESTODE MASTRO BELHMOMME 


GUY DE MAUPASSANT 


La publika poŝtveturilo al Havre estis for- 
lasonta Criquetot; kaj ĉiu vojaĝanto atendis 
la vokon de sia nomo en la korto de l' „Hotel 
du Commerce“ direkta de Malandain filo. 

Ĝi estis flava veturilo muntita sur radoj 
iam ankaŭ flavaj, nun preskaŭ grizkoloraj pro 
la amasiĝo de koto. La antaŭaj estis tute mal- 
grandaj, la malantaŭaj, altaj kaj maldikaj, sur- 
portis la kestegon, kiu estis senforma kaj 
ŝvela, kvazaŭ besta ventro. Tri blankaj ĉeval- 
aĉoj, kies grandegajn kapojn kaj rondajn 
genuegojn oni tuj rimarkis, jungitaj arbalest- 
forme, devis treni tiun veturilaĉon kiu iel similis 
monstron laŭ sia strukturo kaj irmaniero. La 
ĉevaloj ŝajnis jam endormiĝintaj antaŭ la 
stranga veturilo. 

La veturigisto Cesaire Horlaville, dikventra 
vireto, tamen facilmova pro la konstanta kutimo 
grimpi sur siajn radojn kaj imperialon, kun 
vizaĝo ruĝigita de la kampara aero, pluvoj, 
ventoj, kaj per la trinko de glasetoj, kun okuloj 
palpebrumantaj pro la vento kaj hajloblovoj. 
aperis en la hotela pordo vi$ante"sian buŝon 
per mandorso. Larĝaj rondaj korboj, plenaj de 


3 Toro estas, generale, la legaro kaj instruo de Moseo. 


malkvietaj kortbirdoj, atendis antaŭ tie staran- 
taj kamparaninoj. Cesaire Horlaville prenis ilin 
unu post la alia kaj metis ilin sur la veturilan 
tegmenton; poste li lokis pli milde tiujn kiuj 
enhavis ovojn ; li ĵetis poste tien, el malsupre, 
kelkajn grensaketojn, malgrandajn pakaĵojn 
ĉirkaŭvolvitajn per tukoj, tolpecoj, aŭ paperoj. 
Poste li malfermis la malantaŭan pordon, kaj 
eltirinte liston el sia poŝo li legvokis : 

— Sinjoro pastro de Gorgeville ! 

La pastro, granda, fortika, larĝa, dika, viol- 
kolora kaj afablmiena viro, alproksimiĝis. Li 
suprenlevis sian sutanon antaŭ ol levi la 
piedon, kiel la virinoj suprenlevas siajn jupojn, 
kaj grimpis en la kaleŝaĉon. 

— La instruisto de Rollebosc-les- Grinets ? 

La viro, longa, timema, enredingotigita gis 
la genuoj, rapidis, kaj ankaü malaperis tra la 
malfermita pordo. 

— Mastro Poiret, du lokoj! 

Poiret venis, alta kaj malrekta, kurbiĝinta 
pro la pluglaboro, maldikigita per la abstinenco, 
dik-osta, kun haŭto seka pro forgeso de lavadoj. 

Lia edzino, malgranda kaj maldika, simila 
al laca kaprino, sekvis lin portante per 


ambaŭ 
brelon. 

— Mastro Rabot, du lokoj! 

Rabot hezitis, ĉar li havis ŝanceliĝan naturon. 
Li demandis: „Ĉu estas fakte mi, kiun vi vokas? 

La veturigisto kiun oni kromnomis „Viglulo“ 
estis respondonta ŝerce kiam Rabot estis ĵetita 
kapon antaŭen al la pordo per puŝo de lia 
edzino, alta kaj kvarangula fortikulino, kies 
ventro estis vasta kaj ronda kiel barelego, kies 
manoj estis larĝaj kiel lavistina frapilo. 


manoj grandegan verdan pluvom- 

per silkaj kaskedoj, altaj kvazaü turoj, super- 
egaj elegantaĵoj en la normanda lando. 

Césaire Horlaville fermis la fenestropordon 
de sia kesto, poste supreniris sur sian sidejon 
kaj klakigis sian vipon. 

La tri ĉevaloj ŝajnis vekiĝi kaj ekmovante sian 
kolon aŭdigis nedifinitan murmuron de tintiloj. 

Tiam plenbruste kriegante: „Hü“, la veturi- 
gisto fortege vipadis la bestojn. Ili moviĝis, 
streĉiĝis kaj ekvojiris per lama kaj malrapida 
troto. Malantaŭ ili la veturilo, skuante siajn 

Jozefo Rippl Ronai: La aŭskultantoj 


Kaj Rabot rapidis en la veturilon same kiel 
rato reiras en sian truon. 

— Mastro Caniveau ! 

Dika kamparano, pli peza ol bovo, fleksis 
la risortojn kaj ankaŭ enprofundiĝis en la 
internon de la flava kestego. 

— Mastro Belhomme ! 

Belhomme, granda maldikulo, alproksimiĝis 
kun flanke-kurbigita kolo, plendema vizaĝo, 
kun tuko aplikita sur orelo, kvazaŭ li suferus 
pro grava dentdoloro. 

iuj surhavis bluan kitelon super malnovaj 
kaj strangaj jakoj el nigra aŭ dubeverda drapo : 
ceremoniaj vestaĵoj kiujn ili malkovris en la 
stratoj de Havre; kaj iliaj kapoj estis vestitaj 


tremetantajn vitrojn kaj la feraĉojn de siaj 
risortoj, faris mirigan bruon de ladaĵoj kaj 
vitraĵoj, dum ĉiu vico da vojaĝantoj, svingita 
kaj balancita per la skuoj, havis kvazaŭ ondajn 
refluojn post ĉiu repuŝo de la vetureksaltoj. 

Komence oni silentis pro respekto al la pastro 
kies ĉeesto malhelpis la senĝenajn interparo- 
lojn. Li ekparolis la unua, ĉar li havis parole- 
man kaj senceremonian karakteron. 

— Nu, mastro Caniveau — li diris — ĉu ĉio 
estas kiel vi dezirus ? 

La grandega kampulo, kiun lia simileco de 
alteco, kollarĝeco kaj ventrodikeco simpatiigis 
al la ekleziulo, respondis ridetante : 

— Sufiĉe, sinjor’ pastro, sufiĉe, kaj pri vi mem? 

— Ho! miavice ĉio estas ĉiam bona. 

— Kaj vi, mastro Poiret? demandis la 
abato. 

- Ho! mi, estus bone se ne estus la kolzoj 
kiuj ne multe produktos tiun ĉi jaron; kaj, laŭ 
la stato de la aferoj, estas sur tiu rikolto ke 
oni reakirus profiton. 

— Kion vi volas, la tempoj estas malfacilaj ! 

— Ĵes, vere ili estas malfacilaj — certigis per 
ĝendarma voĉo la virinego de mastro Rabot. 

ar ŝi devenis el najbara vilaĝo, la pastro 
konis ŝin nur laŭnome. 

— Ĉu estas vi, „la Blondel?“ li diris. 

— Ĵes, estas mi, kiu edziniĝis kun Rabot. 

Rabot, maldikega, timema kaj memkontenta, 
salutis ridetante; li salutis per granda kap- 
klino antaŭen, kvazaŭ por diri: Jes, estas vere 
mi, kiu edziĝis kun „la Blondel“. 

Subite mastro Belhomme, kiu konstante pre- 
mis sian tukon sur sian orelon, kompatindege 
ekĝemis. Li eldiris 
sulo... njó... MO...” 
frapante per piedo por 
esprimi sian teruran 
suferon. 

— Ŝajnas kevi havas 
fortan dentdoloron? 
demandis la pastro. 

La kamparano ĉesis 
ĝemi momenton por 
respondi: 

— Tute ne... Sinjor 
pastro ... Ne estas pro 


la dentoj... estas en 
Ja orelo, en la fundo 
de la orelo. 


— Kion vi do havas 
en la orelo? Cu sedi- 
menton ? 

— Mi ne scias ĉu 
estas sedimento, sed 
mi sciaske estas besto, 
dika besto kiu eniris 
tien kiam mi dormis 
sur la fojno en la 
subtegmentejo. 

—  Besto? 
estas certa? 

—Ĉumi estas certa? 
Kiel pri la ekzisto de 
l Paradizo, sinjor pas- 


Ĉu vi 

EL LA POEMOJ DE VEIKKO 
ANTERO KOSKENNIEMI 


AL LA ENUATA 


Ho, vane, enuata karulin', 

post mil' da jaroj foje vin kaj min 
en niaj tomboj kaŝos sama ter', 
distanco kvankam estas sen esper'. 
Kaj kiam mil jarmiloj pasis for 
tuŝante nian polvon per odor', 
jam eble en kaoso de l' eter 
atomon vian trovos mia er'. 
Rilate, karulin', al ĉi moment' 
Jarmiloj estas sole falsa vent'. 
Do, kion kosmo ne kunligis, ĝin 
Kaoso eble ligos, karulin’. 


FRATINANIMO 


Antaŭe ridas malesper' senlima, 

la frunton kovras floroj de la ter'; 
ĉu ie estas vi, fratinanima, 

min tute komprenanta karakter' ? 


Se nin eterna Bono gvidus iam, 
vin estus destininta al mi sort', 
okulojn viajn vidus mi. Sed kiam 
vi nur naskiĝos, kuŝos mi en mort'. 


ALMOZULINO 


aro. Ĉiu diris sian opinion. Poiret certigis ke 
estas araneo, la intruisto, ke estas raŭpo. Li 
jam vidis foje tian kazon en Campemuret en 
departemento Orne, kie li loĝis ses jarojn, eĉ, 
la raŭpo estis enirinta en la kapon kaj elirinta 
tra la nazo. Sed la viro restis surda je tiu 
orelo ĉar la oreltamburo estis truita. 

— Mipensas keestas vermo, deklarisla pastro. 

Mastro Belhomme, kun kapo flankeklinita 
kaj apogita sur la fenestropordo, ĉar li estis 
suprenirinta la lasta, ĝemis senĉese. 

— Ho! njó... njo... njo... mi kredus ke 
estas formiko, dika formiko, tiom ĝi mordas. 
Nun, sinjor’ pastro, ĝi galopas ... ĝi galopas... 
Ho! nio... njo... njo... kia mizero!!... 

— Ĉu vi ne venigis la kuraciston ? deman- 
dis Caniveau. 

— Certe, ne. 

— Pro kio? 

La timo al la kuracisto ŝajnis 
Belhomme. 

Li rektiĝis, tamen ne 
forigante sian tukon. 

— Pro kio? Ĉuvi ha- 
vas monon por ili, por 
tiujmallaboremuloj? Li 
estus veninta unu fojon 
du fojojn, tri fojojn, 
kvar fojojn, kvinfojojn! 
Tio estas, sume, du 
centsoldaj moneroj, du 
kvinfrankaj moneroj, 
certe... Kaj kion li 
estus farinta por min 
kuraci ? diru, tiu mal- 
laboremulo, kion li 
estus farinta? Ĉu vi 
scias tion ? he? 

Caniveau ridis. 

— Ne, mi ne scias ! 
Kien vi do iras nun? 

— Mi iras al Havre 
por viziti Chambrelan. 

— Kiun Chambrelan ? 

— La resaniganton. 

— Kiun resanigan- 
ton ? 

— La resaniganton, 
kiukuracis mian patron. 
— Vian patron? 

— Jes, mian patron, 


sanigi 


tro, ĉar ĝi mordetas la 
fundon de mia orelo. 
Ĝi manĝas al mi la 
kapon, certe, ĝi man- 
ĝas mian kapon! Ho! 
njo... njo... njo... kaj li 
rekomencis piedfrapi. 

Granda intereso ve- 
kiĝis inter la ĉeestant- 


Ŝi staras ĉe la strat-angul' kaj suĉinfanon lulas 
— mezvintra vento mordas ĝis la ripoj — 

kaj febrofloroj de la mort' sur vangoj treme brulas 
kaj pro malvarm' sensangaj estas lipoj. 


Ŝi al la brusto per ĉifon' l' etulon ŝirme tiras 
kaj ĝi dolore, lamentante plendas — 

kaj preter ŝi la miloj nur en peltoj rapidiras 
kaj peltkolumojn ili altetendas. 


el la finna : J. E. Leppákoski 

iam. 

— Kion li havis, via 
patro ? 

— Venton enla dorso 
tiel ke li ne plu povis 
movi la piedojn, nek 
la krurojn. 

— Kion li faris al 
li, via Chambrelan ? 


— Li traktis lian dorson kvazaŭ li knedus 
panon, per la du manoj, do. Kaj lia malsano 
forpasis en duo da horoj! 

Belhomme pensis ke Chambrelan estis dirinta 
ankaŭ iajn parolojn, sed li timis diri tion 
antaŭ la pastro. 

Caniveau diris ree, ridante: 

— Ĉu ne estas kuniklo kiun vi havas en 
la orelo? Ĝi pensis ke tiu truo estas ĝia ter- 
nesto, pro la dornarbetoj. Atendu, mi ĝin for- 
kurigos. 

Kaj Caniveau, forminte voĉtubon per siaj 
manoj, ekimitis la bojadon de la ĉasantaj 
hundoj. Li bojetis, kriegis, plorpepis, bojis. 
Kaj ĉiuj en la veturilo ekridis, eĉ la instruisto 
kiu neniam ridis. 

Tamen, ĉar Be/homme ŝajnis malkontenta ke 
oni mokas pri li, la pastro devojigis la inter- 
paroladon kaj turnante sin al la granda virino 
de Rabot, li demandis : 

— Vi havas multnombran familion, ĉu ne? 

— Ho jes, sinjor' pastro... kaj estas mal- 
facile eduki ilin! 

Rabot opiniis per la kapo, kvazaŭ por diri: 
„Ho! jes, estas malfacile eduki ilin“. 

— Kiom da infanoj vi havas ? 

Ŝi deklaris aŭtoritate per forta kaj neŝan- 
celebla voĉo: 

— Dekses infanojn, sinjor’ pastro ! Dekkvin 
de mia edzo! 

Kaj Rabot ekridetis pli forte, salutante per la 
frunto. Li faris dekkvin el ili, li, li tutsola, 
Rabot! Lia edzino tion konfesis! Do, oni ne 
povas dubi pri tio. Kaj li estis pro tio fiera, 
certe! 

De kiu estis la deksesa ? Ŝi ne diris tion. 
Estis la unua, eble? Oni eble sciis tion, ĉar 
neniu miris. Eĉ Caniveau restis indiferenta. 

Sed Belhomme ekĝemis : 

— Ho! njo... njo... njo... ĝi trafosas en 
la fundo... Ho! mizero!... 

La veturilo haltis ĉe la trinkejo Po/yte. La 
pastro diris: — Se oni verŝus iom da akvo 
en vian orelon, oni eble elirigus ĝin. Cu vi 
volas provi? 

— Certe! mi tre volas. 

Kaj ĉiuj malsupreniris por ĉeesti la opera- 
cion. 

La pastro petis lavovazon, tualettukon kaj 
glason da akvo; kaj li komisiis la instruiston 
teni klinita la kapon de la paciento; poste, 
tuj kiam la akvo estos penetrinta en la orel- 
kanalon, renversi ĝin subite. 

Sed Caniveau kiu jam rigardis en la orelon 
de Belhomme por vidi ĉu li ne malkovrus 
nudokule la beston, ekkriis : 

— Mil tondroj, kia marmelado! Necesas 
malŝtopi tion, kamarado mia! Neniam via 
kuniklo eliros el tiu konfitaĵo. Li gluigus tie 
siajn kvar krurojn! 

La pastro ankaü ekzamenis la trairejon kaj 
konstatis ke $i estas tro mallarga kaj tro 
kotumita por provi la elpelon de la besto. 
Estis la instruisto, kiu malembarasigis tiun 
vojon pere de alumeto kaj Cifono. Tiam, meze 
de generala korpremego, la pastro ver$is en 
la purigitan kondukilon duonglason da akvo 
kiu fluis sur la vizago, en la haroj kaj sur 
la kolo de Belhomme. Poste la instruisto ren- 
versis rapide la kapon super la lavovazo, kvazaŭ 
li volus ĝin malŝraŭbi, Kelkaj gutoj falis en 
la blankan vazon. Ciuj vojaĝantoj rapidege 
rigardis. Nenia besto estis elirinta. 

Tamen, ĉar Belhomme deklaris: „Mi sentas 
nenion plu“, la pastro triumfante ekkriis: „Certe 
ĝi dronis“. Ciuj estis kontentaj. Oni ree ins- 
talis sin en la veturilo. 

Sed apenaŭ ĝi ree ekvojiris, Bel/homme eligis 
terurajn kriojn. La besto estis vekiĝinta kaj 
fariĝis furioza. Li eĉ certigis ke nun ĝi eniris 
en lian kapon, kaj ke ĝi manĝegas lian cer- 
baĵon. Li kriegis kun tiaj tordiĝoj ke, kredante 
lin posedata de lia diablo, la edzino de Poiret 
ekploris farante la signon de l' Kruco. Poste, 
kiam la doloro iom jam kvietiĝis, la mal- 
sanulo rakontis ke ĝi rondiris sian orelon. 
Li imitis perfingre la movojn de la besto, ŝajnis 
ĝin vidi kaj ĝin sekvi per la rigardo: „Nu, 
jen ĝi ree suprengrimpas... njó... njó... 
njó... kia mizero!“ 

Caniveau senpacienciĝis. 

— Estas la akvo, kiu ĝin rabiigis, tiun beston. 
Eble ĝi estas kutimiĝinta al vino. — Oni ekridis 
ree. Li rediris: „Kiam ni alvenos al la trinkejo 
Bourbeux, donu al ĝi brandon kaj ĝi ne plu 
moviĝos, pri tio mi certigas vin“. 

Sed Belhomme ne plu povis elteni la doloron. 
Li ekkriis kvazaŭ oni elŝirus lian animon. La 
pastro devis apogi lian kapon. Oni petis Césaire 
Horlaville halti ĉe la unua trafota domo. 

Estis farmo ĉe la flanko de la vojo. 

Belhomme estis tien transportita; poste oni 
kuŝigis lin sur la kuireja tablo por rekomenci 
la operacion. Caniveau ĉiam konsilis miksi 
brandon kun akvo, por ebriigi kaj endormigi, 
eĉ eble mortigi .la beston. Sed la pastro pre- 
feris vinagron. 

Tiun ĉi fojon oni verŝis la miksajon guton 
post guto por ke ĝi penetru ĝis la fundo, 
poste oni lasis ĝin dum kelkaj minutoj en 
la loĝata organo. 

Oni alportis ree lavovazon kaj Belhomme 
estis en unu peco transturnita de la pastro 
kaj Caniveau, de la du kolosoj, dum la ins- 
truisto fingre frapadis sur la sana orelo por 
bone malplenigi la alian. 

Ankaŭ Césaire Horlaville mem estis enirinta, 
kun lia vipo en la mano, por vidi. 

Kaj subite oni ekvidis funde de la lavovazo 
brunan punkteton, ne pli dikan ol bulba semo. 

Tamen tio movigis. Estis pulo! Miraj krioj, 
poste eksplodaj ridoj aüdigis. Pulo! Ha! Kiel 
amuze! Kiel amuze! Caniveau manfrapis sur 
siajn femurojn, Césaire Horlaville klakigis sian 
vipon; la pastro ridegis simile al blekanta 
azeno, la instruisto ridis kiel oni ternas, kaj 
la du virinoj eligis gajajn krietojn similajn al 
kokinoj klukantaj. 

Belhomme sidinte sur la tablo kaj preninte 
la lavovazon sur siajn genuojn rigardadis, kun 
serioza atento kaj gaja kolero en la okuloj, 
la venkitan besteton kiu rondiris en sia akvo- 
guto. 

Li gruntis: „Jen ci estas abomenaĵo“ kaj li 
kraĉis sur ĝin. 

La veturigisto freneze gaje ripetis: „Pulo! 
pulo! Ha! jen ci estas, diabla puleto, diabla 
puleto ! diabla puleto !“. 

Poste iom kvietiĝinte li kriis: „Nu! ni iru! 
Jen sufiĉe da tempo perdita“. 

Kaj la vojaĝantoj ankoraŭ ridantaj iris al 
la veturilo. 

Tamen Belhomme, veninte la lasta, deklaris : 
„Mi, mi reiras al Criquetot, Mi havas nenion 
por fari en Havre nun“. 

La veturigisto diris al li: — Estas egale, 
pagu vian veturon ! 

— Mi ŝuldas al vi nur la duonon, ĉar mi 
ne preteriris la duondistancon. 

— Vi ŝuldas ĉion, ĉar vi rezervis vian lokon 
ĝis la fino. 


Komenciĝis disputo kiu baldaŭ fariĝis furi- 
oza kverelo: Belhomme ĵuris ke li donos nur 
dudek soldojn, Cesaíre Horlaville certigis ke 
li ricevos kvardek. 

Kaj ili kriis, nazo kontraŭ nazo, okuloj 
antaŭ okuloj. 

Caniveau malsupreniris. 

— Unue vi ŝuldas kvardek soldojn al la 
pastro, vi aŭdas ? poste glason al ĉiuj, tio 
estas kvindek-kvin, kaj poste vi donos dudek 
al Césaire. Cu vi konsentas, ruzulo ? 

La veturigisto, feliĉega ke Be/homme elpagos 
tri frankojn sepdek-kvin centimojn, respondis : 

— Konsentite! 

— Nu pagu! 

— Mi ne pagos. Unue, la pastro ne estas 
kuracisto ... . 

— Se vi ne pagos, mi remetos vin en la 
veturilon de Césaire kaj mi forportos vin al 
Havre. 

Kaj la koloso, kaptinte Belhomme ĉe la talio, 
suprenlevis lin kvazaŭ li estus intano. 

La alia vidis ke necesos rezigni. Li eltiris 
sian monsaketon kaj pagis. 

Poste la veturilo revojiris al Havre, dum 
Belhomme reiris al Criguetot, kaj ĉiuj voja- 
ĝantoj, nun senparolaj, rigardis sur la blanka 
vojo la bluan kitelon de la kamparano balanc- 
iĝanta sur siaj longaj kruroj. 


El la franca: R. RICHEZ (Genéve) 

EL LA REVUO 


Ho, nur junul' sensperta kaj preskaŭ nur infan', 
De l' sorto frufrapita naiva homaran’ 

Revadis pri feliĉo, pri amo reciproka, 

Dum sangis lia koro en urbo Bjalistoka. 

Sufera atestanto tro frue de progrom', 

Vekiĝis en infano jam voloforta hom', 

Kaj li ofere faris la ilon de l’ kompreno 

El sia propra koro, el amo kaj ĉagreno. 

Kaj multvalora kerno sin kaŝis sub la ŝel', 
„Interna la ideo“ — jen estis la juvel ! 

Magie ĝi ekbrilis, kun forto de mistero 
Komencis la miraklon de Paco sur la tero. 

Sed ve! — Forpasis jaroj — arĝenta jubileo — 
Plenvive pulsas lingvo -- sed ve kas jam l' ideo ... 
Kaj vane fuŝpoetoj pri ĝi banale rimas, 

Per vortoj ĝi ne vivos, almenaŭ mi ĝin timas ! 
Kaj ruzaj praktikuloj ne plu bezonas ĝin, 

Do mortu la Ideo laŭ plaĉo de l' destin ! 

Ĝi estis utopio ... infana nur afero, 

Kaj pli agrable tintas la sono de monero ! 

"PLI KEW 


(Ludita la 21an de novembro en la kabaredo "Verda Kato", Parizo) 


Diogeno kun sia lanterno, ne plu sercas homon, sed . .. Esperantiston! Li pretendas, ke Esperanto en la iama vera senco ne 
plu estas trovebla kaj daurigas : 


oL VERO“ 


Jes, prave, ho filistro, vi turnu tiun paĝon, 

Daŭrigu kun profito disvendi plu fromaĝon ! 

En arta skatoleto kun Esperanta moto 

Ĝi tra la mondo iros ĝis ĉe la Hotentoto. 

Ĉu ne, Esperantisto, mi ŝparu la rimarkojn, 

Vi tamen nur blindflanke kolektos poŝtajn markojn, 

Vi tamen amindumos, senriske, sendanĝere, 

Kun ĉarma fremdulino, poŝtkarte aŭ letere, 

Vi tamen reveturos al kiu ajn kongres' 

Kaj ĝojos ... se la balo finiĝas kun sukces’! 

Vi kantos emocie kun plore pia sent' 

La himnon de l espero kaj de !' facila vent', 

Konfuze vi remiksos la Homan Familion 

Kaj pli profitan ismon kaj eĉ filatelion ! 

Kaj dum vi fanfaronos pri daŭra pac-spirito 

Per osta pugno frapos rikane vin Milito! 

Ĉar ke !' Esperantistoj por „paca la batalo“ 

Kuniĝas sub la ŝildo de l' Majstra Idealo, 

Ke nun ankoraŭ kreskas rapide la afero, 

Jam estas bedaŭrinde kaj ve! pli Rev' ol Vero ! 
RAYMOND SCHWARTZ 

EL LA POEMOJ DE HENRIK VISNAPUU 


LA ORFLAVA KANTO." 


Orflava estas park', orflava estas koro. 
Du paŝoj en pereo ora. 
Orflava estas voj', orflava estas koro, 
Jen paro en pereo ora. 


Jen paro en parolo ora, 

La koro estas flava, oraŭtuna. 
Du paŝoj dum parolo ora, 
Du koroj en parolo oraŭtuna. 


Parolas koroj du en ora sonĝo, 
Diverse ambaŭ tiuj koroj flavas. 
Jen mia kor' en sia ora sonĝo. 
la via, jen, alikolore flavas. 


Orflava estas park', faladas orfolioj, 
Orpapilioj glitas teren. 


Orflava estas voj', faladas orfolioj 
Sur vojon. Ĉu maldekstren nun aŭ dekstren ? 


ADMONO JE HUMILECO.“ 


Nun peka estas mond', malĉastas mondo, 
Neata estas Di', la vivofonto. 


Frenezas mondo en diboĉo pompa, 
Ĝi dronas en orgi' seninterrompa. 


De l'fratoj sango nun profanas teron, 
Juveloj, oro tim-obeas feron. 


Ho! stelinfanoj en dancado sklava ! 
Rikanas sun' vespera, ruĝeflava, 


Kaj nokt' eterna verŝas jam mizeron, 
Teruron sangan sur la hejman teron. 


Ho! per ĉemiz' funebra ni nin vestu, 
De nun malhonorsignoj sur ni restu ! 


Kaj iru ni humilaj kaj serenaj, 
Dum vibras sonoriloj la solenaj, 


En la solecon noktan, steloplenan. 


* El la estona : Hilda Dresen. 

JA RESTAS HOMO ĈIAM, 
ĈIAM NIA FRATO." 


Doloras la anim', ĉar fraton ni mortigas, 
ĉar nigran teron ni per varma sang' ruĝigas 
Ja estas ĉiam hom' ankoraŭ nia frato. 


La gorĝo brulas, min sufokas laŭta ploro : 
ja profanitaj — miaj revoj kaj adoro. 
Kio okazos? Hom' en kia besta stato? 


Terura penso, ke mortigu sen kompato 
ni fratojn, por ke ĉesu trata la malamo. 
Ne batu, ho, ne trorapidu, mia koro! 


Mortigi tamen devas ni, — ho, kia dramo! — - 
se ardas ili eĉ per sama nobla flamo 
por ke la vivo estu bona, estu bela ! 


Memoru, hom’ en kaĝ' mallarĝa kaj malhela , 
ke erarante homo ĉiam frato restas, 
ĉu estas ĉino li aŭ Ĉu li ruso estas. 


NE MORTIGU HOMON, VI!“ 


Nokte estis mortpafitaj 22 personoj. 


Kia hont' kaj doloro ! 

Dum pace mi dormis, pendigis homon vi, 
dum trankvile mi kuŝis, murdis homon vi, 
traboriĝis la koro, 


Kia hont' kaj doloro! 

Kiel do kuŝiĝu, lasante homon, mi, 
konsciante, ke ree pendigas homon vi, 
traboriĝas la koro! 


Kiel profet', — oratoro 

mi laŭtvokos : ne mortigu homon, vi! 
ne ĉesante vokados: gardu homon, vi! 
Kia hont' kaj doloro! 


Ho, malglor', malhonoro, 

kiel ĝi humiligas min, se mortigas vi, 
kiel do vin estimu mi, se mortigas vi, 
se traboriĝas la koro! 


Kia hont' kaj doloro ! 

u rajtas diri mi, murdu homon, vi ? 
Ĉu do aprobu mi, ke murdas homon vi, 
traboriĝas la koro ? 


Pro fitrompo kaj frivolo 

devas krueie murdi homon vi. 

Sed scias mi: ne mortigu homon vi! 
Kia hont' kaj doloro ! 


** El la estona: Helmi Dresen 

DU CAPITROJ EL ORIGINALA ROMANO' 


E.W.GULDEMONT 


LA MARBORDO 


— Belege! — li ekkriis, starante je l' sekvinta ma- 
teno sur la balkono de sia ĉambro. Jen estis, kiel li 
estis deziranta, la nemezurebla elvido al la maro. 
La freŝeco de l' mateno, leviĝanta el tiuj verdaj ondoj, 
frapis liajn vangojn kiel bonfaro kaj surprizo. Kiu 
ne memoras pri tia mateno, kiam la sunradioj ek- 
brilas sur tiu senfina etendaĵo. La miloj da tremlumoj 
similis stelŝutaĵojn ĵus falintajn el ĝoja ĉielo. La mal- 
hela bruo de la ondoj ŝajnis al tio ĉi kontrasta, sed 
iom da juna vivĝojo kaj iom da fantaziplena espero 
ŝanĝis facile la sonon de tiu unutoneco en entuzias- 
mon, tiel, ke la harmonio fariĝis perfekta. En Gaston 
trovis sin ĉiuj kondiĉoj por fari tiun ĉi unuan 'mate- 
non ĉe marbordo momento de intensa vivĝojo. Li 
serĉis inter siaj libroj kaj prenis „La Cielo“ de Dante 
por pasigi utile la fruan horon. En la akademio li 
ne havis tempon por studi multe da literaturo. Nur 
ĉefverkojn, kaj precipe de etika enhavo, li posedis. 
Sed la legadon prefere li prokrastis ĝis la libertempo, 
ĉar tiam la lernolibroj parte restis fermitaj. Kiel ĉiam 
ĉe bona libro, li baldaŭ estis dronanta en la enhavo 
kaj, antaŭ ol li konsciiĝis, du horoj jam estis pas- 
intaj. Li subite leviĝis el la marbordseĝo por mal- 
supreniri al matenmanĝo. Kelkaj tabletoj estis okupitaj 
kaj li sidiĝis apud la vitro, havanta la saman elvidon 
kiel lia ĉambro. Li ne atentis la personojn ĉirkaŭ si, 
sed lia rigardo fiksiĝis ree al la maro, kiu nun tute 
estis vekiĝinta, kaj sur kiu la lumo etendiĝis kun okul- 
laciga forto. Nun li ekrigardis je infana voĉeto son- 
anta proksime de li: trijara knabineto saltetadis en 
la ĉambregon ĉe la mano de sinjorino proksimume 
tridekjara, kiun li, ne senatente, rigardis dum mom- 
ento; ĉar vidante ŝin, venis al li la impreso: kiel 
rimarkinda eleganteco! — kaj poste: kiel gaja, afabla 
vivĝojo. Tio ĉi estis post la elvido de lia balkono 
la dua impreso de interesiĝo kaj entuziasmo. La duo, 
okaze, sidiĝis en lia proksimeco, tiel, ke li povis aŭdi 
ĉiun vorton de ili parolatan. lli ŝajnis francinoj, pri 
kio li sciiĝis precipe per la infano, kiu preskaŭ ne 
komprenis la holandan lingvon. La patrino, kio ŝi 
baldaŭ montriĝis esti, uzis tre bone tiun lingvon, ĉar 
ŝi plene komprenis la kelneron, kiu donis al ŝi klar- 
igojn je ŝiaj demandoj pri la koncertoj kaj teatraĵoj 
en la mar-banloko. Kiam tiu ĉi ĉe la pago demandis 
ŝin pri la numero de ŝia ĉambro kaj ŝi respondis : 32, 
Gaston ekrigardis kun skueto, kiun li mem ne rimar- 
kis kaj kiun li ankaŭ ne estus povinta klarigi, eĉ se 
li estus volinta. Lia ĉambro estis: 33. 


Li eliris kaj elektis en la trankvila parto de la marbordo 
seĝon, tute proksime al maro, tiel, ke li nenion vidis el la 
multa vizitantaro, kaj distris sian atenton en la ondoj. 
Tiu malagemo, li pensis, estis permesata al li post 
la monatoj de l' senhalta laboro ; kaj, kiel ofte oka- 
zas, la legaĵo de tiu mateno revenis al lia spirito en 
sia sencplena esenco, kaj el ĝia beleco altleviĝis 
Beatrico en sia ĉiela brilo kaj por kelkaj momentoj 
ŝi forŝovis en li la pensojn pri la knabino, pri kiu li 
hieraŭ, en la „Minstroom“ ? revadis ; kaj la rozkolora 
tulrobo kaj la blanka puntaĵa fianĉinvesto ŝanĝiĝis 
en la blankbrilan spiritan veston per kiu Dante vestis 
sian plej altan virinan kreaĵon. Kiaj altegaj animoj 
devis esti tiuj, kiuj sukcesis drapi la teraĵojn per 
tia ĉiela vestajo — kiuj el la ordinaro faris altan 
majeston kaj el la kruda kerno disvolvis la floron de 
P pura spiriteco. Aliaj verkistoj ofte faris ja la kon- 


1 El la interesa, Esperante verkita romano de la holanda verk- 
»tino ni publikigas la unuan kaj la duan ĉapitrojn de la dua parto. 


* Nomo de domo. 


traŭon: ili tiris malsupren la plejalton. Sed tiun ĉi 
penson li forpelis: pri la malnoblo oni ne devas pri- 
pensi; tio ne donas ĝojon, sed embarason kaj sufe- 
ron. Lia onklino prave malkonsilis al li legi la teruran 
verkaron de Freud. Li nur enrigardis ĝin por kom- 
preni, ke ŝiaj vortoj pri tio estis ĝustaj. 

Liaj pensoj denove estis dispelitaj per la voĉo de la 
franca infaneto. Li turnis la kapon kaj vidis ŝin irantan al 
la maro, nun ne ĉe la mano de la patrino, sed de iu 
alia, — kiel li baldaŭ eksciis —, de la vartistino. La 
infano estis nudpieda kun nudaj genuetoj kaj kun 
malkovrita kapeto, ĉirkaŭ kiu la blondaj bukloj mov- 
iĝis kiel viva kadreto. Paro da mire rigardantaj okul- 
etoj fiksis el tiu kadreto la rigardanton, kiu okaze 
ekvidis la beletan vivantan pupeton — kaj tiam oni 
kvazaŭ devis atente rigardi ŝin: la tuta eleganteco 
kaj ĉarmo de la patrino — jen la impreso, kiu eliris 
ankaŭ de la infano. Tion Gaston pripensis, sekvante 
la knabinon per la okuloj. Ŝi portis siteleton en sia 
mano, sed kiam ŝi kliniĝis por elĉerpi, la unuaj ond- 
etoj ne nur fluadis sur ŝiajn piedetojn, sed pli granda 
ondo alfluis, kvazaŭ ĝi volus surŝuti kaj forpreni 
la tutan infanon. Ŝi krietis, kiel timigita, kaj la vart- 
istino reiris kelkajn paŝojn kun ŝi, ĝis tute proksime 
al la seĝo de Gaston. „Venu Francinjo kaj ne timu“ 
— ŝi diris. Estis en le sablo kavaĵeto, kiun ŝi elfosis 
plu kun la infano. Gaston alrigardis, ridetante je la 
ludo de la etulino. Kiam ŝi rimarkis, ke li alridis ŝin, 
ŝi alproksimiĝis kaj haltis, rigardante lin demande, 
altirita al li per la mistera fadeno de la afableco, kiu 
kelkfoje subite devolviĝas de la subkonscio. — „Ne 
venez vous pas, monsieur ?“3 -— diris la buŝeto kun 
brilaj dentetoj. La vartistino faris senkulpigojn pri la 
infano: Estis la unua tago, ke ili estis ĉe la maro 
kaj la infano ne kutimiĝis ankoraŭ al la loko kaj al 
la fremduloj ĉirkaŭ si. Ŝi ŝajnis pri multaj aferoj mir- 
igita kaj timema. „Lasu ŝin, mi petas“, diris Gaston 
en franca lingvo, kiun paroli li trovis agrabla kun io 
tiel natura kaj por li plena de memoraĵoj, kiel tiu ĉi 
infana buŝeto. De kiam li estis en Holandio, li ne 
plu aŭdis tiel paroli lian lingvon, kvazaŭ ĝi nun estus 
veninta al li neatendite, per ventflugo, el la malpro- 
ksima lando de Compiègne. Li pensis nevole al siaj 
propraj infanjaroj kaj al sia restado en franca ban- 
loko kaj poste al intanludoj en la ĝardeno de la ge- 
patra bieno, kiu tuŝis la famekonaten arbaron de 
Compiĉgne. Kiel ondetoj superverŝis per ĝojo lian ko- 
ron kaj memoron la infane kadencitaj vortoj de la 
babilado de Francinjo. — „Sinjoro ŝajnis franco“ diris 
la vartistino, kiu devigis la infanon ke ŝi revenu al ŝi. Lia 
respondo estis aŭdata de la patrino, kiu subite ŝvebe 
alvenis, ĉar — pensis Gaston — tia aperaĵo ne mar- 
ŝas, sed ŝvebas. En la sama momento la vartistino 
metis ŝian seĝon apud tiun de Gaston. Ŝi estis vid- 
anta nur la infanon kaj la vartistinon kaj sidiĝis apud 
ili kun libro kaj brodaĵo. Nur nun ŝi rimarkis, ke 
Francinjo estis babilanta kun iu kaj ŝi respondis nun 
la saluton de Gaston, kiun ŝi rekonis de la mateno 
ĉe l| matenmanĝo. Ŝi ripetis, kvazaŭ ŝi volus sen- 
kulpigi la infanon, kion jam diris la vartistino. „Ŝi jam 
komprenas iomete la holandan, kvankam ŝi ankoraŭ 
ne parolas ĝin — diris sinjorino Desprez. 

— Mi ankaŭ estas franco kaj ne tre longe en Ho- 
landio. Mi ĝojas, ke mi “povas paroli mian lingvon 
kaj precipe aŭdi ĝin el infana buŝeto. 

Eble la fremdulino, ne konanta lin, ne estus daŭr- 
iginta la interparolon, sed ĉiam denove la naiveco 
de la infano malobeis la etiketon kaj fine devigis 


3 Cu vi ne venas, sinjoro ? 


ankaŭ la aliajn al tiu malobeo. Kaj dum la daŭro de 
tuta horo sinjorino Desprez tenis fermita sian libron 
kaj estis enprofundiĝinta en unu el tiaj interparoloj 
de unua konatiĝo, per kiuj neklarigebla simpatio po- 
vas esti la ponto al tre facila, ekspansia interŝanĝo 
de pensoj. Ili parolis pri Francio kaj pri la naskiĝ- 
loko de ili ambaŭ. Sinjorino Desprez estis el Beauvais 
en Norda Francio. Tie ŝia edzo estis bankdirektoro, 
ŝia sola fratino estis edziniĝinta en Holandio kaj ŝi 
mem 'loĝis tie ĉi ĉiun jaron longan tempon, kiel nun. 
Ŝi konis tre bone Compiĉgne kun ĝia bela arbaro, 
eble la plej bela en Francio, kaj la rigardo de Gaston 
naĝadis en ĝojego ĉe la pripentrado, kiun li aŭdis 
pri tiutregiono : pentraĵoj de memorado, la unu pli ko- 
nata alli ol la alia 
kaj ĉiuj lin ĉirkaŭ- 
antaj kun Ĉarmo, 
dum ili estis ski- 
zataj antaŭ liaj 
okuloj per la plej 
eleganta franca 
lingvo, kiun li 
iam aüdis el virina 
bu$o. 

Almenaŭ tiel ŝaj- 
nis al li kaj li 
sentis sin devigata, 
li mem ne sciis 
kial, rakonti pri 
siaj vivcirkonstan- 
coj, rilate kiujn li 
kutime estis tre 
silentema. Li ra- 
kontis al ŝi pri la 
kariero, kiun li 
elektis kaj pri la 
studofakoj, al kiuj 
tiu kondukis lin. 

— Mi bedaŭras, 
ke mi ne povas 
paroli kun vi pri 
tio — $i diris 
ridante —, sed mi 
ne ŝatas la filozo- 
fion, ĉar mi ne 
havas cerbon por 
ĝi. Mia legado, escepte de la literaturo, ne valoras 
multe. 

— Literaturo, por tiu mi havis ĝis nun malmultan 
tempon, kvankam mi tre ŝatas ĝin. 

— Ĉu vi konas? — ŝi montris al li — „Un crime 
d' amour“ de Bourget —, granda talento, belega stil- 
isto, Bourget. 

Li ne povis jesi, ĉar li ne konis la novan francan 
literaturon. Oni malpermesis ĝin al li en la gimnazio 
kaj lia onklino malkonsilis ĝin por la unua tempo. 
„Ekzistas tiom da bonaj kaj religiaj gemioj ankaŭ 
inter la literatur-verkistoj, kial do legi la danĝerajn 
kaj malnoblajn?“ — oni diris al li. 

— Mi prenis kun mi kelkajn verkojn. Se mi povos 
al vi fari plezuron . . . Cu vi restos longe? 

— Mi ne scias, eble — mi, mi neniam eliras longan 
tempon, ne kunpreninte librojn. Hodiaŭ matene mi 
legis en la „Divina Comedia“. 

Ŝi rigardis antaŭ sin, kvazaŭ honte, sed poste kun 
stranga rideto, kiu ŝajne volis diri; „Mi kredas, ke 
mi sidas tie ĉi apud juna senkulpulo — estas ĉarmo 
tiom pli granda.“ ] 

Ŝia rideto ne estis bela, sed li ankoraŭ nenion 
komprenis pri la miena kaj gesta lingvo de la pli aŭ 
malpli granda malvirto. 

Se amiko estus dirinta al li: „estu tre singardema 
pri.tiu virino“, — li, verŝajne, respondus lin per minaco 
de duelo, por defendi ŝian honoron. Li preskaŭ hontis 
sian senkonecon pri la legaĵoj, kiuj interesis ŝin kaj 


Karlo Ferenczy : Jozefon vendas liaj fratoj 

li tuj decidis eklegi ankaü en tiu €i direkto. Li rigardis 
sian poŝhorloĝon. 

— Estas la dekdua — li diris, sin levante —, mi 
ricevos viziton de mia amiko hodiaŭ kaj, certe, la 
interparolo jam tro longe detenis vin de via legado. 
— Kaj li foriris sub impreso de ĉarmo, kiu venis kiel 
nova ondo al la impreso de entuziasmo, kiu jam 
matene trafis lin per la naturo. 

Ŝajnis al li subite, kvazaŭ nevidebla mano trans- 
metus lin el seka unuformeco en helan sunbrilon. 

— Kiel ĝojegan aspekton vi havas — diris la 
amiko, kiu atendis lin sur la teraso de la hotelo — 
ŝajnas ke vi bone amuziĝas tie ĉi. 

— Ho jes, tre bone! Kiel longe vi restos ? 

— Ĉu mi jam 
enuigas vin ? Diru 
nur, la tramo hal- 
tasantaŭ la pordo. 

— Ne, pardonu 
— diris Gaston 
ruĝiĝante —, tia 
ne estas mia in- 
„tenco. Sed, ĉu vi 
havas pakaĵon? 

— Ne, mi revoj- 
aĝos hodiaŭ ves- 
pere al Amster- 
dam. 

Gaston ne diris: 
Mi bedaŭras. Por 
tio li estis tro 
sincera, sed lia 
ĝojo pri tiu ĉi 
renkonto ne estis 
plu tiel granda, 
kiel jela komenco 
de la tago, kiam 
li tre ĝojis pri ĝi. 

Liaj pensoj ĉe 
ilia posttagmeza 
promenado tiel 
ofte elvojiĝis, ke 
lia amiko diris: 

— Kio vin oku- 
padas? Vi estas 
tute ŝanĝita. 

lli me tagmanĝis en „Zeerust“ t kaj por la kon- 
certo en la „Kurhaus“ estis tro malfrue, kiam ili re- 
venis. Je la oka li iris al sia ĉambro, lace de la 
nekutima tago kaj momente nenion dezirante krom 
resti trankvila en la marbordseĝo sur sia balkono 
kaj fermi dum kelkaj minutoj la okulojn. Li estis 
laca, spiris profunde kaj dormis antaŭ ol li sciis. 
Kiam li vekiĝis, la kamenhorloĝo en la ĉambro son- 
igis la dekan. Li saltleviĝis, faris lumon kaj rigardis 
ĉirkaŭen: Sur la tablo kuŝis liaj libroj, kiel matene 
li lasis ilin. La „Divina Comedia“ li ekvidis unue kaj 
preskaŭ li hontis, ke tiu ĉi estis la nura literatura 
verko inter ĉiuj tiuj „sekaj“ legaĵoj. Li neniam anko- 
raŭ nomis sian amatan libraron kun ĝia serioza kaj 
klera enhavo „seka“. Li sonorigis por teo kaj decidis 
resti tiun vesperon sur sia balkono. Kion fari? Revi 
— okupiĝo al kiu li neofte sin donis. Feliĉe, tiu post- 
tagmezo estis pasinta. Tion li sentis, ke en la daŭro 
de tago, ne — de unu horo, io en lia interna vivo ŝanĝ- 
iĝis profunde, — ĝi estis renversita kiel la tero, tra 
kiu iris plugilo kaj en kiun semo estis ĵetita. Kaj li 
estus povinta diri kun la poeto : 

— „Kion signifas: renkonti virinon, ŝin rigardi, al 
ŝi diri vorton kaj ne plu forgesi ŝin ?“ 5 

Sed li ne konsciiĝis, li havis nek memoraĵojn, nek 
pasintaĵojn. Subite, per forta movado, la vivo, tiel 


1 nomo de hotelo 
De Musset 

malmulte ankoraŭ de li konata, tuŝis lin en unu el 
la n»zkonsciaj partoj de lia animo kaj antaŭ ol li ĝin 
komprenis, li fariĝis ĝia viktimo. La plej ofta stato 
de la subite naskiĝanta amo estas la maldorma revo. 
Super personoj, laŭ naturo tre malmulte revemaj kaj 
poetaj, ĝi venas kiel nebulo, kiu neatendite leviĝas 
el kaŝita angulo de pejzaĝo kaj forprenas la raiadon 
al la kutimaj pensoj aŭ, ĉiuokaze, kolorigas ĝin. 

Horo pasis kaj Gaston sidis semove, kun rigardo 
sur la maro, kiu fosforadis. Lia pensado fariĝis kva- 
zaŭ sonĝo; la lokon, kie li sidis hodiaŭ matene ĉe 
la marbordo, li vidis kiel malluman omljron, — sed 
la eta Francinjo estis tie, antaŭ liaj okuloj, kiel mov- 
iĝema punkto kaj la staturo de la patrino, blanke 
vestita, kiel gloro de tagiĝo, iluminita de la suno. 
Lia revo faris ŝin ŝvebanta, radianta bildo : la aspekto 
de ŝia nekomparebla eleganteco kaŭzis tion. La infano 
similis la patrinon, nur la haroj de sinjorino Desprez 
estis, kontraŭe al tiuj de Francinjo, malhelaj kiel la 
nokto. Al li faris plezuron, ke ŝia tualeto estis tiel 
simpla sen ia emo al koketeco : kvazaŭ la plej granda 
koketeco de bela virino ne povus esti ĝuste tia 
simpleco. Sed kion li ja sciis pri la pli profundaj 
impulsoj de la virina animo ? 

Kiam tiun matenon ĉe la marbordo li forlasis sian 
sidlokon kaj preterlasis la vartistinon kun la infano, 
kiuj jam trovis novan ludlokon, li aŭdis diri duon- 
voĉe la unuan: „Ree io nova, ĝi komenciĝos jam 
baldaŭ.“ Li ne sciis al kio rilatis tiuj vortoj, sed ili 
revenis kelkfoje en lian pensadon. Do ili faris impre- 
son al li, kvankam li ne povis diri kion ili signifas. 
La kamenhorloĝo sonigis la dekduan kaj nun li opiniis, 
ke estas tempo por la noktripozo, ĉar oni ne devas 
pasigi dormante la matenojn tie ĉi ĉe la maro. Kiam 
li eniris, li vidis en la ĉambro apuda al la sia lumon ; 
ankaŭ tie la balkonpordoj estis malfermitaj kaj la 
lumo brilis eksteren. Estis vere: ŝia ĉambro havis la 
numeron tridek-du, la lia tridek-tri. Ŝi do revenis de 
la koncerto, La saman tremeton, kiel hodiaŭ matene 
ĉe la matenmanĝo, li sentis nun ĉe la subita rimarko, 
ke ŝi loĝas tie, tute apud li. Ankaŭ el sia lito li povis 
vidi la fosforadon de la maro kaj tiu ĉi vidaĵo kate- 
nis lia tiel, ke li ne rimarkis, ke ankaŭ tie, apude, la 
lumo estis estingita kaj li ekdormis, lulite de la sirena 
kanto de la maro: la sirena kanto de la amo ankaŭ 
frapis lian koron kaj ĝi ankaŭ endormigis lian ani- 
mon, sed por pli longe ol por kelkaj noktaj horoj... 


„L'AMOUR EST UN MYSTÈRE INEXPLICABLE“.S 


Kelkaj tagoj pasis — kaj baldaŭ fariĝis kutimo, ke, 
kiam Gaston ne eliris dum la vespero, la falinta 
duonlumo trovis lin sur la balkono en interparolado 
kun, aŭ ĉiuokaze en la societo de sinjorino Desprez. 
Du tagojn post la unua renkonto okazis, ke Francinjo, 
je tia horo, metis sian manon sur la maldensan 
barilon inter la du balkonoj kaj ekparolis al li. La 
patrino vokis ŝin, faris siajn senkulpigojn kun la sekvo, 
ke la vespero, post kiam la infano estis enlitigita, 
pasis kun interparoloj, kun daŭrigo de tiuj ĉe la 
marbordo. Gaston denove ne konsciiĝis pri tio ke li, 
kutime tiel silentema kun aliaj rilate al siaj propraj 
cirkonstancoj, nun superverŝiĝis en  kontidemo, 
ellogita per ŝiaj demandoj kaj rimarkoj, apenaŭ 
rimarkeblaj por li. Tiun vesperon ŝi vidis etendita 
al sia fantazio lian tutan junan vivon, eksteran kaj 
internan: La infanon sur la genuoj de la patrino, la 
knabon inter la kamaradoj de la gimnazio, lian amon 
al la scienco, lian religion forlasitan, la ĉarman 
ĉirkaŭaĵon de la „Minstroom“ kaj de „Duivelstein“ 7 
kaj en la fono la nuran figurom, kiu ŝajnis al ŝi 
nesimpatia : la kun tiel granda amo skizitan posed- 
antinon de tiuj nomitaj domoj, la adopt-patrinon. 


6 La amo estas miste:o neklarigebla. 
7 Domoj. 


Ŝi ne sciis kial, dum ŝi aŭdis paroli lin pri tiu ĉi, 
subite ombro falis sur la pripentradon, sekvatan 
de ŝi kun tia interesiĝo: ŝi estas certe malafabla, 
malgracia virino, ŝi pensis, kiu loĝas tie mur kun 
verkoj de filozofio, moralo kaj kiaj sekaj, malagrablaj 
aferoj ankoraŭ! Tio estas ja por timigi iun, kaj ŝajne li 
ŝatis esti en tiu ĉirkaŭaĵo, eĉ, al ŝi ŝajnis ke li trovis 
sian plej amatan hejmon tie, ĉe tia parencino, kaj 
certe sub la senĉesa kontrolo de du okulvitrumitaj 
okuloj, al kiu nenio pasis nerimarkite, nek faldo en 
lia vestaĵo, nek faldo en lia animo, brr!... Ŝi 
preskaŭ tremetis, dum ŝiaj pensoj kvazaŭ trude pentris 
al ŝi tiun neelporteblan personon de la „Minstroom“8 
— »Minstroom“ kaj tia virino, kiel ili povis esti 
kune? — irantan al alia mondo kun nemezurebla 
maro inter si kaj la ĉarma juna aperaĵo tie ĉi antaŭ 
ŝiaj okuloj. Ŝi sentetis ke tiu virino tie devas havi 
falkokulojn, kiuj sekvas lin, kien ajn li iras — kaj 
kiuj forigos ŝin, sinjorinon Desprez, de la bela peco 
da tero, kiun li skizis al ŝi. 

— Nu — ŝi diris al li — mi havas ankaŭ tie ĉi 
fotografaĵojn de nia domo kaj ĝardeno kaj de la 
ĉirkaŭaĵoj de nia urbo ; kaj plue vidaĵojn el la arbaro 
de Compiègne, kiujn eble vi konas. Ŝi serĉis kaj metis 
ilin sur la tableton, kiu staris sur la balkono inter du 
marbordseĝoj. 

— Venu tien ĉi, kaj vi povos vidi pli facile. Venu 
en mian ĉambron tra la koridoro. 

— Ne, tiel la vojo estas pli mallonga, se vi per- 
mesas — kaj per salto li transpaŝis la balustradon 
kaj estis sidanta ĉe la tableto, rigardanta la fotograf- 
aĵojn, sufiĉe lumigitajn el la ĉambro. Oni frapis; la 
kelnero alportis la teon. Gaston leviĝis kaj volis reiri. 

— Kial? — ŝi demandis mirigite. 

— Por... por... ne kompromiti vin, — li diris 
mallaŭte kun profunda timemo. Ŝi ridis : 

— Por tio, kion kelnero pensos ? Li ne pensas pri 
alia ol pri sia trinkmono, kaj cetere, se oni ĉiam 
devus sin ĝeni pro kelneroj aŭ hotelgastoj ! 

— Nu, — li diris, — repreninte sian sidlokon kaj 
diris kelkajn vortojn kiel senkulpigon pri sia, kiel 
ŝajnis al li, nedeca rimarko. 

Depost tiu tempo ili ofte eliris kune vespere — 
ankaŭ al teatraĵoj kaj koncertoj. Si trovis en tio ĉi 
nenion maldecan, ŝi diris; kial do estus trovinta 
lı? Eble ŝi rigardis lin kiel infanon; ŝi, ja, diris al 
li, ke ŝi estas tridek-kvinjara kaj ŝia edzo kvardekjara. 

i ofte elparolis la nomon de sia edzo: Li ne kon- 
jektis ke per tio ŝi volis kaŝi siajn intencojn kaj 
sian inklinon. lun vesperon ŝi estis ricevinta leteron 
de sia edzo, kaj ŝi rakontis al Gaston, ke li tre 
deziras ŝian revenon en Francion — sed, ŝi aldonis 
profundspire, ŝi abomenas tiun reiron. Kiam ŝi rimarkis, 
ke Gaston ŝin rigardas mire kaj demande, ŝi mallaŭte 
diris kun mallevitaj okuloj, kvazaŭ ŝi volus al li konfidi 
malĝojan sekreton: — „Mia edzeco ne estas feliĉa, 
ne, ĝi estas tre malfeliĉa, sed li ne volas mian liberon 
— alie, mi restus kun la infano en Holandio, tre 
certe. 

Ŝi parolis tiel decide, ke li tute ne estus dubinta 
pri la vero de ŝiaj vortoj — eĉ se li estus sentinta 
ombron de dubo pri ŝi mem — sed tion li ne sentis. 
Ŝia konfeso denove rompis iom tra la fremdeco inter 
ili. Lia inklino kolorigis sin per la kompato, unu el 
la plej fruktodonaj elementoj de jam ekzistanta amo. 

— Ne malĝoju pri tio, — ŝi diris, vidante lian 
seriozan, mallevitan rigardon — alie mi bedaŭros, ke 
mi parolis pri tio. Oni kutimiĝas al ĉiu situacio kaj 
mi jam ne povas al mi imagi ion pli feliĉan rilate al 
mia vivo. 

— Estus tre nenature, se mi ne malĝojus pri tio. 
Ĉu malfeliĉo de persono, tiel perfekta kaj bona kiel 
vi, lasus min netuŝita ? 


*Nomo de domo, kies signifo estas „amfluo“. 


— Mi bedaŭras, 
faros tion. 

Li ne rimarkis, ke momenton poste ŝi diris kun 
brila rideto : Estas, mi kredas, jam tempo por la 
koncerto — ĉu ankoraŭ ni iros, aŭ ĉu vi preleras 
resti tie ĉi? Dek minutojn mi bezonas por mia vestado. 

Per salto li ree estis en sia ĉambro, por pretigi 
ankaŭ sin. 
“Li ne bezonis longe atendi ŝin. Ŝi estis ŝanĝinta 
sian helan gazan robon de tiu posttagmezo per unu 
el nigra silko — kaj, kvankam li ŝatis pli helajn vest- 
aĵojn, li ankoraŭ me vidis ŝin en vesto, kiz tiel 
frapante elmontris ŝian malhelan belecon. Ŝiaj grandaj 
nigraj okuloj ŝajnis al- 
li pli belaj juveloj ok 
tiuj de ŝia ĉirkaŭkolo, — 
la grandan bukedon sur 
ŝia brusto li ne vidis, 
ĉar li rigardis admire al 
la ridetantaj lipoj kiuj. 
laŭ lia supozo, devus ravi 
skulptiston. Certe, tio 
sendube ne estis aspekto 
de malfeliĉa edzino. Sed, 
se kiu ajn estus povinta 
fari tiun ĉi rimarkon, do 
certe ne Gaston, kiu 
neniam supozis la mal- 
noblon kaj precipe ne 
atendis ĝin tie ĉi. Post la 
sentode kompato sekvis, 
dum li sin vestadis, sento 
de ĝojo, mallaŭdita kaj 
repuŝita de li mem. Kaj, 
estis tiu ĉi sento, kiu 
klarigis al lilian propran 
inklinon. Lia «denaska 
religia moralsento ne 
forgesis ĝis nun unu 
fakton, ke ŝi estis edzino. 
Nun, subite, ŝi ŝajnis 
libera virino, kiu pro sia 
malfeliĉo kaj pro la ne plu 
liganta edzeco povas 
aparteni al kiu ŝi volas. . . ! ; 
Tre klare ŝi komprenigis lin, ke estis la oftaj rompoj 
de edza fidelo, kiu malligis ŝian koron, ĉiam pli kaj 
pli, fine tute, de ŝia edzo. : a 

— Ni iru — ŝi diris — sed estas jam preskaŭ tro 
malfrue. iba 

Tiun ĉi vesperon la koro de Gaston ŝajnis per 
nova skuo forigita el siaj kutimaj sentoj. Si estis 
tiel silentema ke ŝi, dum la paŭzo, ofte devis fari 
rimarkon, kiu apenaŭ ellogis respondon de li. | 

— Kiel bela estas la vespero, mi tre ŝatas fari 
mallongan promenadon, — ŝi diris ĉe la fino de la 
koncerto. ; o . 

— Mi pensis la samon, sed mi ne kuragis proponi 
ĝin, ĉar jam estas tiel malfrue. Cu laŭlonge de la 
marbordo ? 

- Jes, bone. | . 

lii malsupreniris gis la maro, kie la tero estis 
sufiĉe malmola por ne lacigi la iradon. Ankoraŭ la 
interparolo liaflanke ne bone progresis, rilate al tiu 
ĉe vesperiĝo. Li marŝadis kun klinita kapo kiel sub 
la pezo de premantaj emocioj kaj pensoj. Li' forgesis 
sian aĝon, sian situacion de juna studento ; Nenio 
okupadis lin krom tiu unu konsciiĝo, ke li devas doni 
apogon kaj helpon al tiu soleca virino. Ĉe kvieta 
stato tiu penso estus ŝajninta al li sensenca ; sed li 
ne estis kvieta, li estis sub potenco, envolvita tuta 
per „la mistero neklarigebla de la amo“. Eĉ lia fizika 
pensado ne estis klara, ĉar dum la paŭzoj li trinkis 
du glasojn da vino — kaj li ĝis nun sekvis, pro pri- 


ke mi parolis pri ĝi, mi ne plu 

rezonita inklino, la regulojn de l' abstinenculoj. Sed 
ŝi ŝatis malfortajn vinojn kaj likvorojn, kaj al li 
ŝajnis tre nature, ke li sekvas ŝian ekzemplon. Per la 
spertoj, kiujn ŝi posedis, ŝi konjektis kun preskaŭ 
nedubebla certeco la signifon kaj seriozecon de lia 
amo. Ŝi ekvidis lian fiksan rigardon kaj la nubon, kiu 
kuntiris la glatan frunton; kaj rapida rideto, — kiun 
li ne rimarkis, — venis kelkfoje sur ŝiajn lipojn. 

— (Cu ni ne marŝadas tro longtempe ? — ŝi fine de- 
mandis. Li ektremetis kvazaŭ vekite el revo kaj rigardis 
sian poŝhorloĝon. 

— Ni promenis duonhoron. 

— Mi supozis, kaj mi sentas min iom laca. 

— Mi bedaŭras: mi ne 
povas proponi al vi tie 
ĉi ripozlokon, se nur ni 
ne sidiĝos tie supre en 
la sablo. 

— Mi trovas ke bone. 
— Estis ŝia kutima res- 


pondo, kiam ŝi mem 
ellogis rimarkon. 
Sidloko en la polva 


sablo tuj estis trovita. 
La malhela maro etend- 
iĝis antaŭ ili, kantante 
sian eternan kanton, ŝan- 
ĝiĝantan laŭ la sentoj de 
la aŭskultanta koro. Tiu 
de sinjorino Desprez estis 
malserioza, kiel la dan- 
canta ŝaŭmo sur la tufoj 
de la malgrandaj ondoj, 
kiuj ludante ruliĝis supren 
kaj malsupren, nur mo- 
mente konservante sian 
moviĝeman formon; tiu 
de Gaston estis serioza 
kaj profunda kiel la maro 
mem. Li havis konscion, 
kvazaŭ ĵus li estus ĵurinta 
pri io je vivo aŭ morto. 
Nenia rideto sin montris 
sur lia vizaĝo: lia amo 
UJ . .alprenis la plej noblan 
formon, je kiu amo kaj precipe pasio, povas inkliniĝi : 
tiun de la oferema agado. 

Tion ĉi sinjorino Desprez ne komprenis; ŝi nur 
komprenis la vekiĝintan kaj rapide kreskantan pasion. 
Ŝiaj spertoj lernigis ŝin, kiel profunde tia sentado povas 
penetri en junan, senkulpan koron. Kaj ŝi ne trovis 
necesa instigi tion dum la unua tempo per siaj vortoj 
aŭ per sia sintenado. La flamo ĉerpos nutraĵon el 
propra fajro. Ĝis nun ŝi allogadis kaj alproksimiĝadis, 
nun sekvos la taktiko de silentado kaj de envolviĝado 
en la vualoj de l' sindeteno. Pli poste, laŭ la bezono, 
ŝi faligos tiujn vualojn unu post la alia; estas facila 
kaj certa agado; tiun ĉi zigzagvojeton de la glitanta 
kaj kaŝerigardanta serpenteto ŝi ne iradis la unuan 
fojon. Li parolis pri la muziko de tiu vespero, pri la 
legaĵo, kiun ŝi donis al li, kiu — li konsentis — estis 
tre bela kaj interesa. Li ĵus finis, tiun postagmezon, 
la ege admiratan romanon: „Fort comme la mort“? 
de Maupassant. Kiam ŝi ekparolis pri tio, li subite 
sentis ke ŝi ne estus povinta doni al li libron pli im- 
presplenan. „Forta kiel la morto“ tio certe estas la 
plej ĝusta kaj esenca priskribo de la vera amo. Tio ĉi 
certege faras ĝin mistero neklarigebla: forta kiel la 
morto, ligilo pri kies ekzisto antaŭ duo da semajnoj 
li ne povis havi eĉ imagon. Ŝajnis al li nun ke estus 
pli facile morti ol rompi tiun ĉi ligilon. Kio do estas 
tiu ĉi miriga inklino, tiu ĉi misteraĵo, kiu sola povas 

Ankaŭ la prudentaj ĉevaloj sentis la bon- 
efikon de la fumo kaj ili preskaŭ bruligis siajn 
kapojn, tiel ili proksimiĝis al la fajro 

Ni volis fini la entreprenitan laboron kiel eble 
plej rapide, ĉar ni timis, ke venos la vintro 
kaj nia plano neebliĝos. Ni faris la vojon en 
tiu direkto, kie la arboj kreskis maldense. 
La fundo estis malegala. Sur monto: abrupta 
pro ŝtonoj, en valo: droniga pro marĉo. Ĉefe 
la marĉoj malhelpis nian antaŭeniradon, kaj 
malgraŭ niaj fortostreĉoj ni faris potage nur 
4—5 verstojn. Nia devo estis „fari irebla“ 
la vojon. „Fari irebla“, tiu ĉi esprimo estas 
tre elasta. Tiel jam la dekunuan tagon ni 
opiniis, ke la laboro estas finita. Ni raportis 
tion al la rusa „desjatnik“ (laborgvidanto) kaj 
— ĉar en Ruslando en ĉiu okazo estas kutime 
peti ion — ni petis nutraĵojn kaj vestaĵojn. 

— Ho, ĉu vi vere opinias, ke la vojo estas 
preta? Ne ĉaroj, sed eĉ ĉevaloj ne povas iri 
sur tiu ĉi vojo! — li kontraŭdiris. 

— Ni laboris multege, kaj niaj veturiloj 
transvenis. Se niaj ĉaroj transvenis, do aliaj 
same bone transvenos —- estis nia respondo. 

Fine la laborgvidanto diris, ke li raportas 
ĉion al la komandantaro, sed li ne kredas je 
nia forpermeso. 

Ni jam spertis kelkfoje, kion signifas raporto. 
Novajn traktaĵojn, novan prokraston kaj novan 
tempoperdon, eble kelkajn monatojn. 

Kelkaj el ni estis ekstreme ekscititaj, aŭdinte 
la aferon. 

— Mi ĉiam diris, ke la rusoj trompis kaj 
trompos nin! — diris la estinta lakeo. 

— Ni estus devintaj forlasi ilin jam antaŭ- 
longe, sed niaj „sinjoroj“ nin ĉiam malbone 
influis — kriis Grandbu$ulo. 

Ni ne havis multe por perdi. Ni kalkulis 
niajn havaĵojn kaj decidis. Ni havis kvar 
sakojn da pano, kelkajn pudojn da riso kaj 
kaĉo, unu pudon da salo. Kiel rezervo povis 
servi niaj ĉevaloj, kaj ni certe trovos bestojn, 
fiŝojn en la praarbaro. 60 funtoj da nutraĵo 
estis kalkulataj por ĉiu persono, ŝpareme ĝi 
sufiĉas por unu kaj duonmonato. Ni havis 
ankaŭ 9 pafilojn, sufiĉon da diversaj hakiloj, 
segiloj, boriloj, ŝnuroj kaj aliaj instrumentoj. 
Kompason kaj akvoskizojn ni ankaŭ havis. 
Ŝanĝobjektoj, kiel najlo, alumeto, pafkugloj, 
mono estis je nia dispono. 

Ni estis ĉiuj sanai, vivemaj kaj ni decidis 
post mallonga pripenso — foriri sen permeso. 

Du el ni prenis sur sin la taskon, rerajdi 
kaj rompi la komunikadon kun la mondo — 
tranĉi la metalfadenon. Ni ceteraj komencis 
labori kun febra rapideco. Ni ne volis kunporti 
la ĉarojn, anstataŭ ili ni fabrikis memkonst- 
ruitajn pakŝelojn. La vojaĝantoj dividiĝis en 


10 grupojn. 2—3 homoj devis zorgi pri unu 
ĉevalo kaj helpi ĝin, se estos necese. Ĉiu 
havaĵo, kiu estis pakita sur la ĉevaloj, estis 
deklarita komuna propraĵo. Se iu portis sur 
sia dorso ion, tio estis lia privata afero. 

Ankoraŭ ne krepuskis la mateno, kiam la 
senditoj ŝvitante revenis kaj ni, kiel granda 
karavano, ekiris. Ni fieriĝis, rigardante la 
bonsarĝitajn ĉevalojn, la zorgemajn homojn kaj 
la belajn arbojn, kiuj salutis nin per kapklinoj 
en la vento. 

Trovi la vojdirekton estis tre simple. Ni iris 
apud la bordo de rivereto, kiu fluas en la 
riveron Alekma. Ni rapidis, tamen ni devis 
multfoje halti, ĉar haltsignalo, farita per pafo, 
estis aŭdebla. Jen ŝnuro malligiĝis, rimeno 
ŝiriĝis, jen iu selo ne estis en ordo kaj oni 
devis denove komenci la pakadon. 

Apenaŭ ni iris ses horojn, kiam eksonis tri 
pafoj. Laŭ la konsento tri pafoj estis la 
danĝersignalo. Ni ĉiuj kuris — escepte Sepi 
kaj Dolfi, kiuj restis ĉe la ĉevaloj — en la 
direkto de la pafoj. En la densa arbaro kuri 
estis tre malfacile kaj ni kuris pene kaj lukte, 
kaj ne havante eĉ tempon por pripensi, kia 
danĝero minacas nin. Kiam ni alvenis, ni vidis 
nur ridetantajn, interbrakumantajn homojn, 
niajn kaj fremdajn. 

Kio okazis? Kiel venis la fremduloj inter 
nin? Post kelkaj minutoj ĉio klariĝis. Kiam la 
partizankomandanto eksciis, ke ni foriris, li 
tuj ordonis al la kozakoj kiuj postenis ĉe la 
rivero ke ili persekutu nin, konfisku nian 
havaĵon. Sed la helpboato ne estis jam sur 
sia loko kaj nur 6 kozakoj sukcesis tranaĝi 
kun ĉevaloj la riveron. Inter ili estis tri, kiuj 
estis ruslandanoj kaj jam delonge sopiris 
hejmeniri iamaniere. Nun ŝajnis bona okazo. 
lli anoncis sin por sekvi niajn postesignojn 
sed fakte ili volis atingi la patrolandon. 

— Permesu — diris la plej maljuna, kies 
hararo pendis ĝis la okuloj — ke ni iru vian 
vojon, kaj ĉio, kion ni havas, estu ankaŭ la via! 


— Hura! — ni kriis unuanime. — Vivu niaj 
kozakaj fratoj! — aldonis kelkaj kriante. 

Granda feliĉo estis por ni la kozakoj. Tri bonaj 
ĉevaloj kaj pafiloj signifis grandan valoron, 
kvankam la stomakoj ankaŭ plimultiĝis. 

Sed nun rapide antaŭen! Ni dividis denove 
la pakaĵojn kaj malpezigis niajn ĉevalojn. 
Je malfrua vespero ni haltis. Por festi la tagon 
duobla rizporcio estis disdonata. Grandajn 
brulŝtiparojn ni konstruis. Kiam ni sidis apud 
la fajro kun vizaĝoj nigraj pro la suno, kun 
profiloj akre lumigitaj per la ruĝa ŝtiparlumo, 
ni aspektis kvazaŭ indianoj. 

Post tri tagoj da marŝo, sen ia notinda 
okazaĵo ni atingis la riveron Alekma. 


VIII. ĈAPITRO. 
Ĉe la araĉonoj. 


Tie ĉi ekscias la leganto, ke sovaĝuloj ne nur en 
Eŭropo ekzistas, sed ankaŭ en orienta Siberio. 


Ni multfoje sentis ĝis nun, ke vanaj estas 
homa scio, prudento, volo, sinofero, ĉar kon- 
traŭ la forto kaj ludo de la naturo ni ne povas 
gajni la batalon. Ĉu brilas la suno, aŭ pluvas, 
ŝajne estas sensignifaj faktoj, tamen influas la 
vivon de milionoj. 

Ni parolis ĉiam kun certa maltrankvilo pri 
la rivero Alekma. Laŭ la karto ĝi estas multe 
pli granda, ol la Ĉornoj Urjum kaj ni kalkulis 
minimume 3 tagojn ĝis la atingo de la transa 
bordo. 

Sed male okazis. 

Sortmalbenitaj ni estis ĉe la Urjum, feliĉon 
ni havis ĉe la Alekma. 

Depost tagoj estis trankvila, bela vetero. 
La ĉielo pompis en serene blua koloro. 
Sinjoro Suno brilis konstante. Ne pluvis, kaj 
la sekeco malaltigis la riveron. La Alekma 
havis seriozan, duonnigran koloron. Oi estis 
rapidflua, sed kondutis kiel bona infano, ne 
faris grandan bruon per siaj ondoj. 

Eĉ la ĉevalojn ni ankoraŭ ne malŝarĝis, 
kiam du naĝantoj jam elprovis la profundecon 
kaj rapidecon de la rivero. — Mi vetas je mia 
hodiaŭa sekpano, ke la rivero ne estas tra- 
vadebla! — kriis la ĉiam pesimista studento. 

— Ni laboros kelkajn semajnojn, ĝis ni 
transiros ĝin — aldonis iu alia. 

Sed la pesimismo ne praviĝis en tiu ĉi 
okazo. La rivero ne estis pli profunda ol du 
arŝinoj kaj sen grandaj preparoj estis trairebla 
por homoj kaj bestoj. 

Por kontraŭstari la puŝforton de la akvo, 
ni prenis en la manojn bastonegojn. Kelkaj 
kunligis sin reciproke. Senprokraste ni ekiris 
kaj feliĉe, sed lace, ni alvenis sur la velur- 
molan sablon de la transa bordo. 

Por festi la feliĉan tagon ni decidis aranĝi 
ripoztagon kaj dum tiu ĉi tago fari grandan 
sinlavadon. La ripozon ni vere meritis, la 
sinlavado estis ankaŭ nepre necesa. Kun niaj 
eksteraĵoj oni vere ne estus povinta pre- 
zenti sin en salonoj. La vestaĵoj estis dis- 
ŝiritaj. La ŝuoj, kiuj antaŭ kelkaj semajnoj estis 
tre taŭgaj kaj fortaj, nun apenaŭ uzeblaj. Niaj 
ĉemizoj ricevis pro la ensekiĝinta ŝvito duon- 
nigran koloron. Nia kapo estis abunde kovrita 
de haroj, lipharoj kaj barbo. Vi, kiuj vivas 
en normalaj cirkonstancoj, neniam ĝuas la 
feliĉon, kiun donas la demeto de trisemajne 
malpura ĉemizo kaj la surmeto de la freŝpura. 
La plimulto el ni riparis sian vestaĵon aŭ 
beligadis sian korpon, dum kvar el ni foriris 
surĉevale por serĉi la araĉonojn. 

Araĉonoj! Ni jam multfoje aŭdis tiun nomon. 
Delonge ni sciis, ke en la ĉirkaŭaĵo de la 
rivero Alekma vivas indiĝenaj nomadoj, tiel 
nomitaj. La demando estis: kiel trovi ilin. 
Tuj, alveninte, ni pafadis por rimarkigi nin. 
Nenia rezultato. Por ni signifis grandan feliĉon 
la eventuala trovo de araĉonoj. Eble oni povas 
akiri de ili nutraĵojn, ili povos servi kiel 
gvidantoj. Kun granda scivolo ni atendis, 
ĉu sukcesos la araĉonserĉado. Jam pasis 
3—4 horoj kaj niaj kamaradoj ne revenis. 

— Certe ia malfeliĉo malhelpas ilin — estis 
aŭdebla en iu grupo. Tiun rimarkon faris, okaze, 
ne la ĉiam pesimista studento sed iu kamparano. 

— Povas esti, ke la araĉonoj kaptis kaj 
mortigis ilin — opiniis iu alia. 

— La araĉonoj estas la plej honestaj homoj 
en la mondo — defendis ilin Dolfi kiu parto- 
prenis en la interparolado — kaj ankaŭ Sepi 
ne lasas, ke oni mortigu lin, — aldonis li kun 
memfido, kiu ne estis senbaza ĉe homo vivinta 
jam depost du jaroj en praarbaro. 

— Sed kio povis okazi ke ili ne venas? — 
demandis denove iu. 

— Verŝajne ili nenion trovis kaj ilin ĝenas 
hejmenveni senrezulte — estis la konkludo de 
la plimulto. 

Tiaj interparoloj havis tre interesan karak- 
teron. Ni uzis tri lingvojn: la germanan, la 
hungaran kaj la rusan, Kiel internacia help- 
lingvo servis ĉefe la rusa, sed la man-signa 
parolo ludis ankaŭ sufiĉe gravan rolon. 

Jam estis tre malfrua posttagmezo, kiam la 
kamaradoj revenis kaj kriis de malproksime : 

— Ni trovis ilin! 

Ni tuj ĉirkaŭis la revenintojn kaj superŝutis 
ilin per demandoj. 

— Kie, kiam, kiun vi renkontis? Kiel ili 
aspektas ? 

— Kiamaniere ili vivas? Ĉu estas vere, ke 
ili havas nur cervojn? Ĉu ili gvidos nin? 

u ili timis? — Kompreneble ne estis facile 
respondi je ĉiuj demandoj. 

Niaj kamaradoj vagadis jam kvar horojn, 
kiam ili trovis la araĉonan vilaĝon: virojn 
virinojn kaj infanojn. La araĉonoj tre miris, 
vidante la fremdajn homojn. Nur unu estis 
inter ili kiu jam interrilatis kun rusoj. Estis 
do tre malfacila la interkompreno. Post longa 
klarigado ili komprenis ke ni estas migrantoj 
irantaj al okcidento kaj ni estas tre riĉaj je 
objektoj. Pro la lasta kaŭzo ili konsentis tuj 
viziti nin por ŝanĝi objektojn. Niaj kamaradoj 
devis antaŭrajdi por sciigi nin, kaj prepari la 
ĉevalojn La araĉonoj venos sur kurcervoj kaj 
la ĉevaloj eble timos la cervojn. 

— lli jam venas! — atentigis nin la deĵor- 
anto. Vere, oni povis jam vidi la interesan 
karavanon konsistantan el 30—40 homoj. lli 

rajdis sur kurcervoj. La cervoj estis tre deli- 
kataj, nervozaj kaj graciaj bestetoj. Kelkaj el 
ili havis kornaron el 12—16 branĉoj. La viroj 
sidis unuope sur la cervoj, la virinoj kun 
2—3 infanoj kune (La vestaĵoj estis 
egalaj ĉe viroj kaj virinoj. lli konsistis el cer- 
vofelo. 

Laŭ aspekto la diferenco inter viroj kaj 
virinoj ne estis granda, sed oni devas konfesi 
ke la felo de la virinoj ne estis tiel eluzita 
kiel tiu de la viroj. 

Tuj oni povis rekoni la mongolan tipon. 
La mallarĝa, oblikva, karakteriza okulbreĉo, 
la elstarantaj vangostoj kaj la malpintaj nazoj 
faris ilin tre similaj al la rasoj vivantaj en 
Orient-Siberio: al la jakutoj kaj  burjatoj. 


La infanoj estis malbele kreskintaj kaj multaj 
el ili havis ĝibon. 

Pro la renkonto estiĝis sincera, viva ĝojo 
ambaŭflanke. Al ni plaĉis pleje la cervoj kaj 
la infanoj, kaj post kelkaj minutoj ni jam tute 
amikiĝis al ili. Por montri nian riĉecon ni tuj 
aranĝis ekspozicion. Post duonhoro ni jam 
solene malfermis ĝin. Centdek objektojn ni 
elmetis. La publiko miris pri ĉio, ĉefe plaĉis 
al ili nia teleskopeto, la poŝ-fajrofarilo kaj 
niaj batistaj naztukoj; la foiro havis vere 
brilan sukceson. La araĉonoj kvazaŭ atakis nin 
por ŝanĝi siajn objektojn je la niaj. lli invitis 
nin viziti la araĉonan vilaĝon. Kaj ni decidis 
plilongigi nian ripoztempon kaj viziti niajn 
gastamajn novajn konatulojn. (Daurigota) 


ARTO KAJ 


Sub jena, de nun konstanta rubriko, en rilato al 
niaj ilustraĵoj, ni konigos la artajn klopodojn, emi- 
nentajn pentristojn de ĉiam alia nacio, aŭ internaciajn 
artajn epokojn, direktojn, skolojn. En la nuna numero 
ni konigas tri eminentajn hungarajn pentrartistojn. 


* 

KARLO FERENCZY. (1862) Li studis en sia 
27-a jaro en la Juliana akademio en Pariso. La epoko 
de la naturalismo, laŭ la maniero de Bastien Lepage, 
floris tiutempe. Bastien Lepage (1848—1884) kun sia 
admirinda sci-kapablo povis figuri la naturon en siaj 
bildoj fidele ĝis la erarigo. La kolorojn, kiujn la 
naturo al ni prezentas, li 
reproduktis kun la plej objek- 
tiva fideleco 'kaj kreis ĉirkaŭ 
si skolon laborantan laŭ lia 
preskaŭ fotografe objektiva 
naturvido. Tamen, laŭ la 
spirita enhavo, alte supe- 
ras lin lia majstro, Manet. 
(1838— 1883.) 

Ferenczy feliĉe transnaĝis 
ĉi tiun naturalismon. La ĉefa 
esenco de liaj artaj klopo- 
doj fariĝis — laŭ liaj prop- 
raj vortoj -- „sopiro ĝer- 
minta el la plezuro pri la 
tuta naturo je la reprodukto 
de tiu naturo. Kaj la esprim- 
maniero, kiun mi serĉas sen- 
ĉese, estas : forta, kolorisma 
fideleco al la naturo sur re- 
sumanta bazo.“ 

La maniero de Bastien 
Lepage, akcentanta la detal- 
aĵojn, evidentiĝas ĉe li en 
la trozorgema linio-serĉado. 
Sed li baldaŭ liberiĝas de 
tio ĉi kaj eklaboras por la 
efekto de l'tuto, por deko- 
rativa kunefekto. Ĉi tiu klo- 
podo je dekorativeco kondu- 
kis lin al la plej intensa ko- 
lorvido. La plej karakteriza 
trajto de liaj bildoj estas 
la monumentala kvieto. Ĉi 
tiu kvieto sterniĝas ankaŭ 

sur lia bildo: Jozefon vendas liaj fratoj. Laŭ kon- 
cepto la bildo ne estas severe laŭhistoria, tamen 
li altiĝas super la nivelon, de l' genro. La simpleco 
de l' konceptmaniero donas al la figuroj ian preskaŭ 
timigan monumentalecon, kiun ankoraŭ pligrandigas 
la dezerta monotoneco de la fono. 


BELA IVANYI-GRUNWALD. Li naskiĝis en 1867., 
el terkulturista familio. Siajn infanjarojn kaj tutan 
junaĝon li pasigis en la Stepo. Tie li enspiris la pro- 
fundan amon al la naturo, kiu poste fariĝis neelĉer- 
pebla fonto de lia arto. Sjajn studojn li komencis en 
Budapest kaj daŭrigis en 
München, poste en Pariso, 
en la Juliana akademio, 
samtempe kun Karlo Fe- 
renczy. 

Ivanyi Grünvald estas, en 
la moderna senco de la vorto, 
rakontanta artisto. „Inter la 
montoj“ kaj ĉiu alia lia 
bildo estas plena de senpera 
ago. Rilate siajn kolorojn li 
estas riĉa kaj forta. Li ne 
serĉas kolorproblemojn, sed 
lin emocias la senperaj ko- 
lorefektoj de la naturo. La 
procedo de la arta nasko 
okazas ĉe li ne el interne al 
ekstere, sed ĝuste inverse: 
mem la netuŝita naturo donas 
la inspiron al li. Liaj bildoj 
montras la ĉarme naivan kaj 
alloge sinceran naturobser- 
von de la primitiva homo. 
En la ĝuo de liaj bildoj ni 
povas droni kun nia tuta 
fizika estaĵo, lia aero, liaj 
arboj, herboj spiras el si la 
naturon mem, refreŝigas la 
okulon, enlulas la animon. 

Lia penik-uzo estas kon- 
ciza, resuma, li preferas la- 
bori per grandaj amasoj, 
grandaj kontrastoj. Li havas 
delikatan senton pri la deko- 


: LOUISE BRIGGS rativaj efektoj. 


JOZEFO RIPPL-RONAI. Naskiĝis en 1861, pentristo 
li fariĝis en sia 23-a jaro. Komence li studis en 
Munchen, poste en Parizo, ĉe Munkacsy, kie li Jaboris 
dum tri jaroj. Sed lian disvolviĝantan artistindivi- 
duecon baldaŭ tedis la tutelo, li ekiris sola por krei 
sian individuan arton. 

Dum noktoj li vagis tra la malvastaj kaj mallumaj 
Parizaj stratoj por akiri artan impulson el ilia malhela 
tono. Li vidis el proksimo la socialan mizeron, kiu 
riĉigis lian arton per nova sfero. En 1892 li ekspoziciis 
tie 60 bildojn kiujn la kritiko tre laŭde akceptis. 

Liaj temoj troviĝas inter la kadroj de la ĉiutaga 
vivo, kion li mem kialas jene: „Laŭ mi la dokumento 

de nia vivo povas esti nur tio, en kio ni mem vivas, 
ĝuste tial mi preferas tion pentri.“ 

| Liaj artaj klopodoj moviĝas en la direkto de l'impre- 
sionismo. La impreson li penas kiel eble plej rapide 
meti sur la tolon. Tial li uzas ĉefe la pastelon, kiu 
plej bone konvenas al la rapida laboro. 

La plej karakteriza trajto de lia arto estas la resumo, 
li donas kvazaŭ la koncizan ekstrakton de siaj sentoj ; 
ĉiun linion kaj formon li agordas al unu fundamenta 
sento kaj tiamaniere liaj verkoj montras ian stilizitan 
aspekton.Al liaj, tre karakterizaj, desegnaĵoj aparte- 
nas la reproduktita „La aŭskultantoj.“ 

Paŭlo Varsányt 

VEIKKO ANTERO KOS- 
KENNIEMI estas la plej 
fama kaj nobla finna poeto. 
Li naskiĝis la 8-an de julio 
1885. en Oŭlu, fariĝis stu- 
dento en 1903. kaj fil. kand. 
en 1907., estis elektita kiel 
profesoro de literaturo en 
Finna Universitato de Turku 
en 1920. Li publikigis en 
1907. poemkolekton .Ru- 
noja“, en 1908. p. k. „Val- 
keta kaupungit“ (Blankaj 
urboj), en 1913. p. k. „Hi- 
ilivalkea“ (Bivakfajro), en 
1917 „Elegioja“ (Elegioj), en 1918. p. k. ,Sidán ja 
kuolema“ (Koro kaj morto), krome du eposetojn, tri 
kolektojn da eseoj, tri prozformajn kolektojn da pris- 
kriboj pri urboj de poetoj, pri Romaj poetoj kaj pri l 
„Pariza kvartalo de poetoj“, Quartier Latin: li agis 
ankaŭ kiel kritikisto de multaj gazetoj, redaktoro de 
l finna revuo „Aika“ (Tempo), tradukis verkojn de 
Grillparzer, Kierkegaard, Musset, Balzac k. a., k. a." 

La poezio de Koskenniemi estas antaŭ ĉio poezio 
de eterneco. Kiel graciaj turoj de gotikaj temploj ĝi 
leviĝas al la ĉielo, leviĝas kaj levas ankaŭ la leganton 
al la plej Alta. Kvazaŭ el marmoro skulptitaj, simplaj, 
antikve puraj kaj diafanaj estas liaj versoj. En ili vib- 
ras ĉio, kio estas komuna al ĉiu, de la prahomo ĝis 
la marionetoj de la nuna tempo, tempo de urĝado 
de aeroplanoj kaj radiotelegrafio. Ĉio surtera estas 
kondamnita al pereo. Foje, foje sur la silentajn teg- 
mentojn falos el la alto de l’ eterneco nokto de morto, 
lastfoje pulsos ĉiuj arterioj, plenumiĝos la granda 
sopiro de la malforta homaro, nur revoj skulptitaj 
en ŝtono pruvos pri nia sopirego. La sango kaj animo 
de elegio pulsas tra la tuta poezio de Koskenniemi. 

io duonpreta, duonprofunda estas por li senvalora. 
Estu granda en kolero kaj amo, Dion benu aŭ mal- 
benu, sed ne rezignu! Ja ero el Dio estas ankaŭ en 
vi. Spite al ĉio, veturu kiel Faetono per sunĉaroj, 
flugu kiel Ikaro al la suno! Kun arda koro ĉirkaŭ- 
prenu la ĉielon, teron kaj maron! 

Infano de l' Antikvo estas Koskenniemi. Serene 
falas liaj versoj, verboj en ili triumfas kaj adjektivoj 
tondras, muĝas antaŭen kiel ondegoj de finnaj akvo- 
faloj, kiuj venas el nigraj marĉar-arbaroj, el regnoj de 
lupoj kaj gufoj, senkronaj reĝoj de dezertoj, kaj rapi- 
das eterne, eterne preter vilaĝoj kaj tra urboj. 

Legante la poezion de Koskenniemi, ni forgesas, ke 
ni estas homoj, kaj ke ni estas sur tero. Ni liberiĝas, 
ni fariĝas kvazaŭ pura homideo kaj naĝas super tero 


"La eldonejo de Koskenniemi estas Werner Söderström Oy: 
Porvoo. Finnlando. 

en lumo kaj libero. — Senriske ni povas diri, ke Kos- 
kenniemi estas unu el la plej noblaj poetoj de Eŭropo, 
kvankam malmulte konata ekster Finnlando La lingva 
baro en ĉi tiu okazo estas preskaŭ nevenkebla, la finna 
lingvo ja estas tiel malmulte konala en Eŭropo. Vere, 
kelkaj kolektoj da poemoj de Koskenniemi estas tra- 
dukitaj en la lingvoj germana, sveda kaj rusa, sed 
bedaŭrinde traduko estas nur traduko. Tiel ankaŭ la 
Esperanta. La finna lingvo estas tiel naturfreŝa, ke 
jam senco de ĝiaj vortoj estas malfacile tradukebla. 
La melodion de finnaj vokal- kaj diftongricaj vortoj 
kun akraj konsonantoj, strangaj akcentoj kaj varie 
longaj silaboj neniu tradukanto kuraĝas eĉ peni imiti. 
Tial ankaŭ la ritmoj de l' poezio de Koskenniemi 
influas en nervoj de nuntempa homo kiel refreŝiga 
frostvento de Nordo ; ili hardas, ili igas nin, tiel-dire, 
sensentaj antaŭ materialo. Ni ne amu, nek batalu por 
nia tera bonesto, sed ni konstruu la animon, nobligu 
tiun juvelon, kiu en ni estas el Dia pramonto. Ĉio 
alia floras kiel anemono, floro de prinfempo kaj majo, 
nur ĝis brulkiso de somermezo. Nia simbolo estu la 
aŭtunlilio, kiu tenas sian korolon al la ĉielo eĉ post 
la unua neĝado, tra la purblanka neĝveluro. Kvankam 
la tuta florejo jam velkis, ĝi ne. Ĝi trinkis la lastan 
lumguton de l' malalte cirkulanta sumo de la Nordo 
kaj sonĝadis tra longaj aŭtunnoktoj; dancadon de 
serennuboj ĝi nur revsentis, sed ne travivis. 

Kosxenniemi kvazaŭ ĉiam militas „kontraŭ noktr“; 
honeste kaj enuante li konfesas, ke lia patrino estas 
nokto, sur brusto de Haoso li trinkis jam narkoton 
de ritmoj kaj rimoj, sed tamen li volas batali kontraŭ 
ĝi, kontraŭ — sia patrino! Homo estas ero de l’ uni- 
verso, li vidas tion «a; tiu vido ĉe li superas ĉion 
tiel, ke eĉ negativaj vortoj kaj strofoj en lia mano 
influas pozitive. 

Ne facile komprenebla estas kelkfoje Koskenniemi. 
Junaj legantoj, kiuj havas ankoraŭ etajn spertojn en 
la vivo, kredas, ke li meas ĉion, disŝiras ĉion varman 
kaj narkotantan en la vivo. Tute ne! Kelkfoje pli 
vastanima ol Victor Hugo, kiu kunverkas stelon kaj 
paŝtistan bivakfajron, Koskenniemi trasekcas fulmo- 
maniere la tutan universon, senfinan tempon kaj sen- 
fundan harmonion preskaŭ en unu verso. Kaj ni, 
legante tian verson, preskaŭ svenas. Ni sentas, ke en 
tio ĉi estas ŝarĝitaj tro multe da homa sperto, homaj 
sufero kaj pasio. Tial la poezio de Koskenniemi 
estas kvazaŭ radiumatomo, kies volumeno estas eta, 
sed kiu tenas en si teruran kvanton da forto, da 
energio radianta ĝis kiam la lasta homo klinas sian 
kapon antaŭ suno estingiĝanta.“ Joh. Edv. Leppäkoski 

e En Esperanto tradukitaj troviĝas poemoj de Koskenuiemi, krom 
en nia nuna kai 8. (12. numeroj, en „Esperanto Triumfonta“ no. 81 
kaj „Esp. Finnlando“ en la jarkolektoj 1920.: numeroj 9, l! 
192!,: numeroj 8., ©.. 11 ; 1922.: numero 1.; 1923.: numeroj !., 2.: 
krome en iu Japana Esperantorevuo. 

REEN AL METUŜELAĤ (Back to Metuselah) estas 
la plej nova verko de Bernard Shaw, kaj la granda 
okazajo de la angla dramart-mondo estas nuntempe 
la unua prezentado de ĉi tiuj kvin dramoj en la 
Birminghama Repertory Teatro, 9.—27. de oktobro, 
sub la nomo Bernard Shaw Festival. 

Ĉiuj notindaj dramart-kritikistoj pilgrimis ĉiokaze 
al Birmingham por ĉeesti la prezentadon de la verko, 
kiun ili nomas „kuraĝplena kaj mirinda eksperimento“. 

La kvin teatraĵoj estis ludataj unu post la alia 
simile al la Wagner'a „Ringo“. 

Kvankam la tuta signifo de la ciklo povas esti 
komprenata nur post la vido de la kompleta serio, 
ĉiu teatraĵo ankaŭ aparte formas memstaran unuon, 
donas neforgeseblan ĝuon kaj abundan materialon 
por longa pripensado. 

La tuta serio entenas periodon de tridekmil jaroj. 
„En la komenco“ estas la titolo de la unua parto, 
kiu reportas nin en la ĝardenon de Edeno, prezentante 
kiel ĉefrolulojn la kvar konatajn karakterojn : Adamon, 
Eva'n, la Serpenton kaj Kainon. 

in sekvas la dua parto „La kredo de la fratoj 
Barnabas“, ludanta post la „milito por fini militon“. 
Ni vidas nian modernan tempon en la satirisma 
prezento de Shaw, kies akra sprito kaj sarkasmo 
kritikas tie la modernajn politikistojn por deklari 
fine sian teorion, ke la mondo povas esti savita nur 
de nova tipo de politikistoj, kiuj vidas trans epokoj 
kaj ne dronas en la efemero. Ĉar tian spertecon 
povas. doni nur la aĝo, politikistoj kaj regantoj devas 
havi almenaŭ tricent jarojn. 

Kaj la tria dramo, „La afero okazas“, portas nin 
en la jaron 2140 post Kristo. La mondo marŝis plu 
en la nuna direkto, ĝi jam dronas en ĝenerala deka- 
denco kaj plema ruiniĝo minacas ĝin. Sed nun, en 
la plej ĝusta momento, aperas feliĉe tiuj tricentjar- 
uloj kaj savas la mondon el la pereo. 

La kvara parto, „Tragedio de maljuna sinjoro“, 
jam ludas en 3000 post Kristo, kiam la centro de la 
Brita Imperio estas en Bagdad. La Britaj Insuloj 
estas loĝataj de kelkcentjaruloj. La brita ĉefministro 
venas el Bagdad, kun kelkaj aliaj diplomatoj, al Ir- 
lando por konsulti la Oraklon. Li estas akompanata 
ankaŭ de la Napoleono de tiu periodo, kiu ankaŭ 
petas la konsilon de la Oraklo. Per la buŝo de tiu 
Napoleono Shaw penas montri la vantecon de mii- 
toj, ilian malsaĝan instigon por gloragoj kaj belaj 
patriotaj inspiroj, kiuj estas fabrikataj nur de la 
Napoleonuloj por subteni sian propran regadon. 

Kaj la kvina parto — „Ĝis kie la pensoj povas 
atingi“ — jam okazas en 31920 post Kristo. En tiu 
ĉi verko la aŭtoro kontrastigas la havon de scio kaj 
meditado al la delikata, subtila ĝuo de l' Arto kaj 
Muziko kaj la plej alta bono laŭ la opinio de Shaw 
konsistas el stato parenca al la Budhista Nirvano. 

Estas malfacile priskribi improvize kaj en mallonga 
artikolo la kvin interesajn kaj grandskalajn verkojn ; 
per ĉi tiu skizo, eĉ jam per la titoloj, oni povas 
imagi la grandiozan novan kreaĵon de Shaw, sutiĉu 
diri ankoraŭ, ke Shaw en tiu ĉi verko estas profeto 
de nova religio, de la krea evoluo, kaj Back to 
Metuselah estas la unua parto de lia biblio. 

Certe estus tre interese kaj dezirinde, se oni povus 
traduki tiujn interesajn verkojn pri nova religio en la 
novan lingvon. J. D. Applebaum 


RICHARD RUDZITIS estas sendube unu el la plej 
interesaj latvaj poetoj. Sian unuan poemlibron li 
dediĉas al la senhaltaj serĉantoj de l' stelo de Hom- 


eco, al ĝiaj batalantoj. Kaj sendube ankaŭ li mem 
estas unu el tiuj. Nur la superondanta patoso de lia 
juna animo, la vortabundaj esprimoj kaj tro libera 


formo faras lian portreton ankoraŭ iom nebula. 
Liaj ideoj estas ankoraŭ ne plene disvolvitaj, ne tute 
ellaboritaj. Tamen jam tio, kion li prezentis ĝis nun, 


kaj lia juneco donas esperon por vidi en li pli gra- 
van, pli valoran laboranton por la kresko kaj florado 
de la nova latva kulturo. 

Ĝenerale la nuntempan staton de la latva kulturo 
oni povas karakterizi per la vortoj: soifo de 
menso. La milito pruvis la vantecon de la material- 
isma kulturo, detruis ĝin. Sed tiu mensa kulturo, 
kiun la latvoj havis antaŭ la milito, kuŝas ankaŭ nun 
en la trezorejoj. Estas do kompreneble, ke la voĉoj 
nun sonas por laboro, por kulturo mensa. Ankaŭ 
Rudzitis komencas sian libron per la samaj vortoj. 
Kvazaŭ profeto li deklaras, ke venos la tempo, kiam 
tiu soifo superregos la mondon, kiam la homa animo 
fariĝos malsata pro la manko de menso. Kaj tiam 
sur ĉiu vango ruĝos la honto pri la Pasinto, kvazaŭ 
signo de Judaso. Li antaŭvidas la detruiĝon de ĉio 
per la gigantaj progresoj de tekniko kaj materia kul- 
turo. Kaj li vokas, revokas al la naturo, al la homa 
animo. Li alvokas la homojn : forgesi partiojn, klas- 
ojn, naciecon kaj kreskigi en si la sentojn de solid - 
areco kaj amo. Li vokas: — amu ĉion ĉielan, ĉion 
teran, ĉion belan, ĉion vivantan. Sed ne forgesu la 
fraton pli malgrandan, kompatindan, subpremitan. 
Kiam lia plej granda malamiko eniris lian loĝejon kaj 
pardone premis lian manon, tiam li ekkredis, ke 
naskiĝis fine Homo. 

Mi ripetas — Rudzitis estas unu el la plej interesaj 
paĝoj de la latva poezio. Tamen, klaran mondrigardon, 
klaran sistemon de filozofio lia unua kaj sola libro 
ankoraŭ ne prezentas, — li ja estas tro juna por tio. 
Tial ĉiuj senpacience atendas, kion li portos al ni en 
siaj pluaj libroj. R. Eichenbaum 

La medita enprofundiĝo en sorton de alia signifas 
plenan komprenon kaj sinceran kompaton. Se tiu ĉi 
enprofundiĝo inspire superombras poetan animon, tiam 
naskiĝas majstroverko. La poeto, sin modeste kaŝanta 
sub la literoj „K. R.“, per konvinka forto pruvas la 
verecon de la supraj sentencoj. Li donis al la mond- 
literaturo tian verkon, preter kiu oni ne povas facile 
forgliti dum la legado. La verko postulas por si aten- 
tan esploron kaj igas la leganton kun kompata komp- 
reno kaj ĉiam pliiĝanta admiro sekvi la poeton tra ĉiuj 
okazintaĵoj, flankaj epizodoj, kiuj maturigas la draman 
evoluon kaj kondukas ĝis la tragedia fno. La poeto 
prezentas al ni la tragedion de Kristo per konvinka 
realeco de la historio mem, kies aŭtentikaj faktoj vic- 
iĝas unu post la alia antaŭ niaj okuloj. La verko ne 
estas ŝablona paŝioludo, sed grandioza poeta konstruo, 
per kiu li klare montras la batalon, kunpuŝiĝojn de 
ideoj, regantaj en tiu epoko, kiam Kristo vivis, instruis 
kaj mortis pro kaj por siaj ideoj, kreantaj novan 
mondon. La heroe humila kaj superhome majesta 
figuro de „La reĝo Judea“ ne aperas sur la scenejo, 
por ke la leganto aŭ dum teatra prezentado la aŭdant- 
aro ne estu seniluziigita per embarase homa figuro, 
sed nevidate Li leviĝas antaŭ ni en sia dignoplena gigant- 
eco. La verko estas klasika en vera senco de la vorto 


„kaj ni ĝoje konstatas, ke ankaŭ la (raduko de V. Dev- 


jatin interpretas ĝin en klasika formo kaj lingvo. Ni 
dankas la eldoninton, sinjoron P. D. Medem, kies tute 
pravigita entuziasmo donacis veran valoraĵon al nia 
internacia literaturo. Jobo 

